5 συναρπαστικά βιβλιοπαιχνίδια για το lockdown | Athens Voice\n20.11.2020 | 11:20\nΛύνουμε γρίφους μαζί με τον Σέρλοκ Χολμς, προσπαθούμε να αποδράσουμε από το «Exit», μέσα από βιβλία που συνδυάζουν τα παιχνίδι και την ανάγνωση.\nΗ Σχολή των Ιπποτών\nΣας προτείνουμε 5 νέα βιβλιοπαιχνίδια, τη νέα τάση ψυχαγωγίας που συνδυάζει τα βιβλία, τα κόμικς και τη λύση γρίφων και μυστηριωδών υποθέσεων.\nΤο δεύτερο lockdown μας ξαναβρίσκει όλους στα σπίτια και προσπαθούμε –για άλλη μία φορά- να συνηθίσουμε πώς είναι να μένεις μέσα. Όχι ότι το «μέσα» μας έχει λείψει αυτή τη χρονιά, το αντίθετο μάλλον. Πολλοί από εμάς δουλεύουμε από το σπίτι, ενώ τα παιδιά μας, κάθε ηλικίας και σχολικής τάξης, κάνουν τα μαθήματά τους μέσω τηλεκπαίδευσης. Κάποια στιγμή, όλοι μας χρειαζόμαστε αποφόρτιση και ένα άλλου είδους ψυχαγωγία, μακριά από τις οθόνες των υπολογιστών και των τάμπλετ.\nΤι καλύτερο από ένα βιβλίο που συνδυάζει το παιχνίδι και τη λύση γρίφων; Ειδικά αν κάποια στιγμή είσαι μόνος και βαριέσαι να ανοίξεις το τελευταίο επιτραπέζιο παιχνίδι που πήρες. Άσε που αυτή τη στιγμή δεν μπορείς να καλέσεις μεγάλη παρέα φίλων στο σπίτι. Κάνεις υπομονή και οι μέρες που οι παρέες μαζεύονταν για να παίξουν πολύπλοκα επιτραπέζια με εντυπωσιακές φιγούρες και πλοκή είναι κοντά. Η αισιοδοξία αρχίζει να αχνοφαίνεται.\nΑυτό είναι το καλό με τα βιβλιοπαιχνίδια. Μπορείς να παίξεις μόνος σου -σε κάποιες περιπτώσεις και πάνω από ένα άτομο- και δεν θα δυσκολευτείς καθόλου να στήσεις, να ξεστήσεις, να βάλεις πίσω στη θέση τους κάρτες και φιγούρες. Απλά, τα «τσιμπάς» από τη βιβλιοθήκη σου, τα ανοίγεις και ξεκινάει ένα ταξίδι στο μυστήριο και στη λύση γρίφων. Μην ξεχάσεις να έχεις ένα μολύβι για να σημειώνεις στοιχεία και πόντους, δεν σου ζητάνε κάτι άλλο. Καλή διάθεση, μυαλό ξουράφι και λίγο από το χρόνο σου. Και μην ξεχνάς, ποτέ δεν είσαι αρκετά μεγάλος για να διαβάσεις και να παίξεις ένα βιβλιοπαιχνίδι. Είναι για όλους.\nΠαρακάτω, σας παρουσιάζουμε πέντε από τα καλύτερα βιβλιοπαιχνίδια που κυκλοφορούν από την Κάισσα και σας καλούν να αφήσετε κάτω τα τάμπλετ και να πιάσετε τα μολύβια. Το ταξίδι στο μυστήριο ξεκινάει!\nΗ Κάισσα Προτείνει: Βιβλιοπαιχνίδια\nVideo of Η Κάισσα Προτείνει: Βιβλιοπαιχνίδια\nΗ Απαγωγή (κόμικ)\nΓιατί να επιτεθεί κάποιος σε έναν αστυνομικό; Αυτή είναι μια από τις πολλές ερωτήσεις που τριγυρίζουν ασταμάτητα στο μυαλό σας από την στιγμή που πήρατε το σημείωμα για τα λύτρα, λίγο μετά την απαγωγή της κόρης σας. Καθώς προχωράτε προς την είσοδο της κρυμμένης βαθιά στο δάσος έπαυλης, μουδιασμένος από το φόβο, αισθάνεστε ότι κάτι δεν θα πάει καλά. Και αυτά που πρόκειται να αντιμετωπίσετε, δεν θα μπορούσατε ποτέ να τα φανταστείτε…\nΕΧΙΤ βιβλίο: Το Υπόγειο με τα Μυστικά\nΑν σας αρέσουν οι γρίφοι και δεν τους χορταίνετε, μην ψάχνετε άλλο. Αυτό το βιβλίο είναι ό,τι πρέπει για εσάς. Κι αυτό, γιατί είναι γεμάτο με φοβερά μυστικά και εντυπωσιακούς γρίφους. Σαν ένα άλλο escape room, βοηθήστε τρεις φίλους να αντιμετωπίσουν δύσκολες αποστολές τη μια μετά την άλλη, γιατί χωρίς εσάς δεν έχουν ελπίδα. Η ιστορία θα συνεχιστεί μόνο αν λύσετε τους γρίφους…\nΤέσσερεις Υποθέσεις του Σέρλοκ Χολμς\nΤέσσερεις Υποθέσεις του Σέρλοκ Χολμς (κόμικ)\nΚάποιος άγνωστος έστειλε τέσσερεις περίεργες υποθέσεις στον Σέρλοκ Χολμς. Θα καταφέρει ο διάσημος ντετέκτιβ να λύσει αυτές τις υποθέσεις με τη βοήθειά σας, και να ανακαλύψει ποιος κρύβεται πίσω τους;\nΗ Σχολή των Ιπποτών (κόμικ)\nΤρία αδέλφια θέλουν να αφήσουν πίσω τους της αγροτική ζωή και να γίνουν Ιππότες. Για να τα καταφέρουν όμως θα πρέπει να περάσουν από πολλές δοκιμασίες, και να ζήσουν πολλές περιπέτειες. Θα καταφέρουν να αποφοιτήσουν από τη Σχολή των Ιπποτών;\nΣέρλοκ Χολμς & Μοριάρτυ – Συνεργάτες\nΣέρλοκ Χολμς & Μοριάρτυ – Συνεργάτες (κόμικ)\nΜια ληστεία, ένας φόνος, μια απαγωγή: ο Σέρλοκ Χολμς και ο Δρ. Γουάτσον πρέπει να αντιμετωπίσουν παράξενες καταστάσεις κατά τη διάρκεια ενός ταξιδιού με τραίνο. Όμως το πιο παράδοξο είναι η συνεργασία τους με τον θανάσιμο εχθρό του Χολμς, τον Τζέημς Μοριάρτυ. Πάρτε το ρόλο του Χολμς, του Γουάτσον ή του Μοριάρτυ. Εξετάστε υπόπτους, βρείτε στοιχεία, και λύστε υποθέσεις. Αυτή τη φορά, ΕΣΕΙΣ είστε ο ντετέκτιβ!\nΒΙΑ STOP: Διαδικτυακή Ημερίδα με θέμα τη Βία κατά των Γυναικών\nΗ On line ημερίδα θα διεξαχθεί στην πλατφόρμα Go to Meeting, Τετάρτη 25 Νοεμβρίου, 19.00.\nΗ ΙΚΕΑ στους κορυφαίους του Social Media Marketing για το 2020\nΗ ΙΚΕΑ διακρίθηκε με 2 platinum, 2 χρυσά και 1 ασημένιο βραβείο στα φετινά Social Media Awards.\nAuthentic Beauty Concept: Aπολαύστε αυθεντική περιποίηση μαλλιών\n3 limited edition, premium πακέτα Authentic Beauty Concept, Glow, Hydrate και Replenish, σε επιλεγμένα...\nΧορηγία Κωτσόβολος σε αναπηρικό αμαξιδίο «Laddroller»\n«Τεχνολογία χωρίς εμπόδια»: Η Κωτσόβολος επισημαίνει πως όλοι είναι ίσοι στις ανάγκες και ίσοι απέναντι στην...\n6 διακρίσεις για τη Lidl Ελλάς στα Event Awards 2020\nΜέσα από δημιουργικές και καινοτόμες δράσεις, η Lidl Ελλάς ενισχύει τη θέση της στη σύγχρονη αγορά εργασίας\nΕπέκταση του δικτύου πρατηρίων σε κομβικά σημεία του εθνικού οδικού δικτύου\nNescafé Gold Toffee Nut Latte και Praline Latte: άλλη γεύση\nΕκλεκτό χαρμάνι και υπέροχος συνδυασμός αρωμάτων και γεύσεων, καραμέλας βουτύρου, ξηρών καρπών και πραλίνας\nH Eπιστήμη στη σκηνή. Η Επιστήμη αλλιώς.\nΤετάρτη 25 Νοεμβρίου, 20:30\n360 παιδίατροι παρακολούθησαν το webinar της Ευρωκλινικής Παίδων\nΠλήρης ενημέρωση για τον COVID-19 και την υγεία του παιδιού\nΟΠΑΠ: Δίπλα στους Θεσσαλονικείς που δοκιμάζονται από τον κορωνοϊό\nΔωρίζει νοσοκομειακό εξοπλισμό, μάσκες, γάντια και αντισηπτικά\nDiageo: Νέο δεκαετές σχέδιο δράσης για τη βιωσιμότητα\n«Κοινωνία 2030: Πνεύμα Ανάπτυξης»


Δρομολόγια με Πλοίο από Mjømna προς Vardetangen - Πλοία από Mjømna προς Vardetangen\nΟι τιμές μπορεί να αυξηθούν για το δρομολόγιο Mjømna - Vardetangen όσο πλησιάζει η ώρα της αναχώρησης\nΑπό Mjømna προς Vardetangen\nΗ γραμμή Mjømna Vardetangen συνδέει Νορβηγία με Νορβηγία. Αυτή τη στιγμή υπάρχει μόνο 1 ακτοπλοϊκή εταιρεία για αυτή την γραμμή και λειτουργεί υπηρεσίες, η Norled. Η διέλευση λειτουργεί μέχρι και 6 φορές για κάθε εβδομάδα με διάρκεια περίπου 10 λεπτά.\nMjømna Vardetangen εν πλω η διάρκεια και η συχνότητα μπορεί από εποχή σε εποχή να αλλάξει, για αυτόν το λόγο θα σας συμβουλεύαμε να ελέγξετε σε ζωντανή σύνδεση όλες τις πληροφορίες για την ημερομηνία του ταξιδιού σας.\nMjømna - Vardetangen Ακτοπλοϊκές Εταιρείες\n6 Εβδομαδιαία Δρομολόγια 10 λεπτά\nLocation: Vardetangen, Από Mjømna προς Vardetangen


«Άρα η Κωνσταντινούπολη είναι ελληνική κι εμείς πρέπει να επιστρέψουμε στην ασιατική στέππα»! - Ειδήσεις από Σέρρες - Blogy\n«Άρα η Κωνσταντινούπολη είναι ελληνική κι εμείς πρέπει να επιστρέψουμε στην ασιατική στέππα»!\nΜε τις απανωτές προκλητικές δηλώσεις του Τούρκου προέδρου Ρ. Τ. Ερντογάν, σχετικά με τα σύνορα της Τουρκίας, την συνθήκη της Λωζάννης και τα σύνορα της «καρδιάς» του Ερντογάν, ασχολείται σε\nσημερινό του κείμενο (04/11) ο έγκριτος δημοσιογράφος της εφημερίδας Χουριγιέτ, Μπουράκ Μπεκντίλ.\nΘα μπορούσε να έχει. Αλλά δεν έχει.\nΕίναι η Τουρκία, με οποιοδήποτε αξιόπιστο διεθνές κριτήριο, μία καλύτερη χώρα, ας πούμε, από την Ελβετία - η οποία εκτίνεται σε 41.000 τετραγωνικά χιλιόμετρα, ή στο 5% της τουρκικής γης;\n«[Σε αυτά τα νησιά] υπάρχουν μνημεία μας, η ιστορία μας, τα τζαμιά μας...».


Χρειαζόμαστε Πολιτικές Που Θα Καταπολεμήσουν Την Παρενόχληση\nΧρειαζόμαστε πολιτικές που θα καταπολεμήσουν την παρενόχληση.\nΟι αγώνες θα μετουσιώσουν την ισότητα σε πραγματικότητα\nΤις τελευταίες εβδομάδες άνοιξε ο ασκός το αιόλου…κι άρχισε να «φυσάει αποκαλύψεις»…\nΕυτυχώς και επιτέλους.\nΑποκαλύψεις που όλοι μας, λίγο πολύ, έχουμε βιώσει στην ζωή μας, είτε ως θύματα είτε ως μάρτυρες θυμάτων. Ένα είναι το βέβαιο ότι ο όρος παρενόχληση δεν είναι άγνωστος σε καμία και σε κανέναν από εμάς. Γιατί η παρενόχληση δεν έχει απαραίτητα φύλο, ούτε ταυτότητα. Δεν είναι θέμα εμφάνισης, δεν είναι θέμα ιδιότητας, είναι θέμα επίδειξης ισχύος κι επιβολής.\nΔιαβάστε το άρθρο μου στο The Socialist.gr :


Παπαρίζου για δηλώσεις Μουτίδου: Δεν μπορούμε να λέμε ένα σωρό μπούρδες - News Freedom\nΑρχική ΤΡΟΠΟΣ ΖΩΗΣ Παπαρίζου για δηλώσεις Μουτίδου: Δεν μπορούμε να λέμε ένα σωρό μπούρδες\nΤην Έλενα Παπαρίζου συνάντησε η δημοσιογράφος Άννα Ζηρδέλη για την εκπομπή Super Κατερίνα στον Alpha. Η γνωστή τραγουδίστρια δε δίστασε μάλιστα να απαντήσει, όταν ρωτήθηκε, για τις πρόσφατες δηλώσεις που έκανε η Σοφία Μουτίδου και συζητήθηκαν εντόνως.\nΠιο συγκεκριμένα, η Έλενα Παπαρίδου δήλωσε «σε ξένο σώμα δεν κουμπώνει η αγάπη, αγάπη μου. Δεν θα ασχοληθώ. Αυτοί που ξέρουν ποια είναι η στάση της ζωής μου και τι θεωρώ για την κοινωνία, ξέρουν πάρα πολύ καλά. Τα πολλά λόγια είναι περιττά. Πραγματικά είναι περιττά».\nΠροηγούμενο άρθροΜητσοτάκης από Παρίσι: Ενισχύουμε την αποτρεπτική μας ικανότητα – Δεν έχω πρόθεση να μπω σε κούρσα εξοπλισμών με την Τουρκία\nΕπόμενο άρθροΣτο Συνέδριο Monocle ο Γιατρομανωλάκης – Με ποιους συναντήθηκε ο υφυπουργός Πολιτισμού και Αθλητισμού


Λίγα και καλά...: Οδός Πυρσόγιαννη(ς)...Ι.Ντινόπουλος\nΑναρτήθηκε από Ι.Dinos στις 2:50 μ.μ.\nΕκπληκτικό! Καταπληκτικό! Χιούμορ και πλοκή, απίθανος συνδυασμός και τρομερά δύσκολος που όμως, η ευχέρειά σου στον γραπτό λόγο, τον κάνει να δείχνει φυσικότατος και πανέμορφος. Με παρέσυρε η διήγηση της ανάγνωσης, ήθελα να δω τί γίνεται παρακάτω και φυσικά μόλις έφτασα στην τελευταία γραμμή και τελευταία λέξη των στίχων, δεν μπόρεσα να συγκρατήσω το επιφώνημα!\nΠλοκή και λύσις αναπάντεχη όπως πάντα.\nΕίσαι μάγος της πένας πάντως!!!\nΜου αρέσει αυτό το ξάφνιασμα στη διήγηση. Άλλωστε εκεί έγκειται η επιτυχία του γραπτού λόγου.\nΚαλημέρα αγαπημένε μου φίλε!!\n17 Σεπτεμβρίου 2009 - 9:02 π.μ.\nΜένω και'γω κατάπληκτη αλλού το ξεκίνησες αλλού με πήγες εκεί που νόμιζα ότι κυνηγούσες μούσα μου προέκυψε θέση για πάρκινγκ και να'τη πάλι η γυναίκα!\nΤελικά είναι η μοίρα των αντρών να σας παιδεύουμε αβασάνιστα:))\n17 Σεπτεμβρίου 2009 - 3:49 μ.μ.\nΜελίτη μου καλημέρα !\nΘέλω να σε ευχαριστήσω για τα κολακευτικά σου λόγια για μια ακόμη φορά !\nΝα εισαι πάντα καλά !\n24 Σεπτεμβρίου 2009 - 8:56 π.μ.\nΣε ευχαριστώ και εσένα θερμά για τα καλά σου λόγια !\nΝαι ! Εχεις απόλυτο δίκιο ! Αυτή ειναι η μοίρα των ανδρών, να μας παιδεύετε ! Και ενώ γνωρίζουμε εκ των προτέρων το αποτέλεσμα, μπαίνουμε συνειδητά σε αυτή τη διαδικασία-λές και ειναι στην αποστολή μας- να μην διαταράξουμε ουτε το στάτους της μοίρας μας ούτε τη δική σας την υπεροχή,την οποία συντηρεί (και) η δική μας η ταλαιπωρία !\n24 Σεπτεμβρίου 2009 - 9:05 π.μ.\nαυτό εδώ διάβασα και γράφτηκα στους αναγνώστες σου,να σε ευχαριστήσω.\n18 Οκτωβρίου 2009 - 2:24 π.μ.\nΚαλησπέρα απο την Πατρίδα !\nΕγώ οφείλω, αγαπητέ , να σε ευχαριστήσω που πέρασες απο το χώρο μου και με διαβεβαίωσες οτι ειμαστε πολλοί που εχουμε κοινούς αξονες αναφοράς !\nΚαλή σου νύχτα !\n19 Οκτωβρίου 2009 - 8:09 μ.μ.\nΟ ΑΥΓΟΛΕΜΟΝΟΣ ... -\nΑυτές είναι οι 4 ασθένειες που μεταδίδονται με το φιλί... - *Η πιο συνηθισμένη εκδήλωση αγάπης και τρυφερότητας μεταξύ των ζευγαριών, το φιλί μπορεί να πάρει…* ΔΙΑΒΑΣΤΕ ΠΕΡΙΣΣΟΤΕΡΑ...\nΑγιον Ορος: Ο «Φυλακας Αγγελος» Των Πιλοτων Της Πολεμικης Αεροποριας, Μοναχος Ιωσηφ, (Συνεντευξη) -


Κωδικός προϊόντος: 1.119.0006\n"Η ΙΣΤΟΡΙΑ ΠΙΣΩ ΑΠΟ ΤΟΝ ΑΡΙΘΜΟ 13"\nΈνα εξαιρετικό ντοκιμαντέρ για τον εμβληματικό αρχηγό της ομάδας μπάσκετ του Παναθηναϊκού.\nΑπό τα πρώτα του βήματα στην Καστοριά και το ξεπέταγμα με τη φανέλα του Ηρακλή, μέχρι τις μεγαλειώδεις χρονιές στον Παναθηναϊκό και τις σπουδαίες επιτυχίες με την Εθνική Ελλάδας και έως την φετινή, συναισθηματικά έντονη, ιδιαίτερη και μοναδική, τελευταία του σεζόν.\nΣυμπαίκτες και προπονητές του Διαμαντίδη, αντίπαλοι και παράγοντες ομάδων, μιλούν γι' αυτό το παιδί που πέτυχε όσα ελάχιστοι στη θέση του και βοήθησε το άθλημα να εξαπλωθεί ακόμη περισσότερο στην Ελλάδα.\nΟμπράντοβιτς, Γιαννάκης, Ιωαννίδης, Σέρχιο Ροντρίγκεθ, Γιασικεβίτσιους, Μπατίστ, Πεδουλάκης, Παύλος και Θανάσης Γιαννακόπουλος πλέκουν το εγκώμιο του, μαζί με τον Δημήτρη Γιαννακόπουλο που ονειρευόταν να τον δει για άλλη μια σεζόν με την πράσινη φανέλα.\nΈνα απολαυστικό ντοκιμαντέρ που θα σας συγκινήσει και θα σας συναρπάσει. Γιατί αθλητές με το ήθος και το ταλέντο του Διαμαντίδη, δεν βγαίνουν κάθε μέρα....\nΣΥΛΛΕΚΤΙΚΟ DVD ΑΛΒΕΡΤΗΣ\nΚΑΡΦΙΤΣΑ ΚΥΠΕΛΛΟ "BOLOGNA 2002"\nΔΕΡΜΑΤΙΝΗ ΑΤΖΕΝΤΑ ΗΜΕΡΟΛΟΓΙΟ 2016 PANATHINAIKOS BC 6*


Όταν μπορούμε να αφυπνίσουμε τον άνθρωπο που κοιμάται με χάδι, γιατί να τον χτυπήσουμε με μαστίγιο; | Ορθόδοξοι Ιεραπόστολοι\nΑρχική > News > Όταν μπορούμε να αφυπνίσουμε τον άνθρωπο που κοιμάται με χάδι, γιατί να τον χτυπήσουμε με μαστίγιο;\nΑνέμενε από τον άνθρωπο του Θεού μεγάλη επίπληξη και βαρύ κανόνα. Αλλά αντί επιπλήξεων και κανόνα τα αυτιά της χάιδεψαν οι παρακάτω στοργικές λέξεις του πνευματικού γέροντα:\n«Μα τι λες αδελφή; Κοίταξε βαθιά μέσα σου, υπάρχει ένας υπέροχος ήσυχος χαρακτήρας, πραγματικά μαγευτικός, μετριόφρων και σεμνός!».\nΣαν απαλή βροχή που πέφτει στη διψασμένη γη, έπεσαν αυτές οι στοργικές λέξεις στην ψυχή της γυναίκας. Ντράπηκε πολύ για τον εαυτό της, αλλά ταυτόχρονα γέμισε αυτοπεποίθηση.\nΕσύ τώρα μπορείς να μου πεις: μα ο Άγιος Σεραφείμ δεν είπε την αλήθεια σε εκείνη τη γυναίκα κατάματα, ενώ εγώ λέω στον καθένα την αλήθεια κατά πρόσωπο!\nΟ Άγιος Σεραφείμ είπε την αλήθεια, αλλά την αλήθεια εκείνη, που δεν έφερε τη γυναίκα στο σημείο εκείνο να εκφραστεί με θυμό και οργή. Αφού η γυναίκα μερικές φορές παραδιδόταν στον θυμό, αλλά το μεγαλύτερο διάστημα της ζωής της ήταν εντελώς ήσυχη και σεμνή.\nΕσύ όμως, έχεις εντελώς αντίθετη μέθοδο, εσύ λες κατά πρόσωπο ότι κακό έχει η ηθική αρρώστια κάποιου ανθρώπου! Και αυτό τονισμένο αυστηρά και κακοπροαίρετα.\nΠαράλληλα, εκείνο που είναι καλό σε κάποιον αμαρτωλό το αποσιωπάς. Αυτή είναι η ειδοποιός διαφορά ανάμεσα σ’ εσένα και σ’ εκείνον του οποίου το όνομα μπήκε στον Συναξαριστή».\nΑγ. Νικολάου Βελιμίροβιτς, "Δεν φτάνει μόνο η πίστη", εκδ. Εν πλω σελ. 239-240.


Η επαφή θέλει και το «πριν» για να φουντώσει το παιχνίδι - Pillowfights.gr\nHome Αλκμinimal Η επαφή θέλει και το «πριν» για να φουντώσει το παιχνίδι\nΑγγελική Τσιγαρά 28/06/2020\nΤαμπού για ορισμένους, τα παιχνίδια πριν την πράξη θεωρούνται ως ζέσταμα και προετοιμασία για το στάδιο της ολοκλήρωσης. Ωστόσο δεν αποτελεί αυτοσκοπός τους η προθέρμανση. Μπορούν από μόνα τους, να διασκεδάσουν να φουντώσουν και να βοηθήσουν κάποιον να «τελειώσει». Είναι εξίσου μια απόλαυση, που μειώνει το δισταγμό και τονώνει την ψυχική και συναισθηματική εγγύτητα μεταξύ των συντρόφων.\nΠολλοί τα θεωρούν περιττά και προτιμούν να μπαίνουν κατευθείαν στο ψητό. Αυτή τους η στάση άλλες φορές υποδηλώνει ανασφάλεια όσον αφορά τις δεξιότητες, την επίδοση και την δυνατότητα ικανοποίησης του συντρόφου αλλά και το φόβο πως με την αφιέρωση αρκετού χρόνου στο πριν, θα χαθεί πολύτιμος χρόνος. Σαφώς υπάρχουν προσωπικές προτιμήσεις και ένα ζευγάρι ή δυο εραστές έχουν κάθε δικαίωμα να θέλουν ή όχι να προσθέσουν μια παραπάνω είδους ψυχαγωγία στην ερωτική τους ζωή. Πάντοτε και χωρίς πίεση το κάθε άτομο έχει το δικαίωμα, να προτείνει ή να αρνηθεί κάτι.\nΟυσιαστικά μιλάμε για κάτι που προετοιμάζει το έδαφος για κάτι άλλο, που θα επέλθει. Στον έρωτα είναι μέρος της πράξης και προσθέτουν μια πικάντικη γεύση στην ατμόσφαιρα. Από γλυκόλογα και φιλιά μέχρι χάδια ή παιχνίδια με τη γλώσσα, όλα αυτά αποτελούν γευστικά ορεκτικά. Σύμφωνα με έρευνες, η διάρκειά τους μπορεί να κυμαίνεται από δέκα μέχρι είκοσι λεπτά, αλλά και πάλι εξαρτάται από τη σχέση των ανθρώπων.\nΕίναι ο πρόλογος. Αποτελούν την προετοιμασία για το κυρίως θέμα. Χωρίς αυτά υπάρχει εξίσου καλή εμπειρία, αλλά με αυτά μπορεί να απογειωθεί η μεταξύ σας επαφή, τόσο σωματική όσο και ψυχική και να αποδοθεί ένας εκρηκτικός επίλογος. Η μαγεία της επαφής βρίσκεται και στο πώς θα προθερμάνεις την κατάσταση, πριν την ολοκλήρωση. Είναι η φάση, που κι οι δυο σας είστε ευάλωτοι και πιο πολύ από ποτέ. Είναι μια άλλου είδους γνωριμία. Το πώς θα κοιτάξεις τον άλλον και το πώς θα τον ικανοποιήσεις δείχνει τις προθέσεις σου και την οικειότητα, που έχεις μαζί του.\nΕπίσης, η διάρκειά τους παίζει πολύ σημαντικό ρόλο κι είναι ένα ζήτημα που απασχολεί και τα δύο φύλα, ενώ οι απόψεις τούς διχάζουν. Από τη μία, οι γυναίκες έχουν περισσότερες προσδοκίες από τους άντρες όσον αφορά την ικανοποίηση και πολλές φορές δυσκολεύονται να απολαύσουν τη στιγμή, γιατί νιώθουν πως ο σύντροφος δεν τους ικανοποιεί. Από την άλλη όμως, η γυναίκα είναι πιο εύκολο να κορυφώσει και μάλιστα πάνω από μία φορά, σε σχέση με τον άνδρα. Μέσα από αυτό, πηγάζει κι ο φόβος του άντρα, που δεν τον αφήνει να αφιερώσει χρόνο σε παιχνίδια πριν την πράξη, μην και φτάσει στην κορύφωση πολύ νωρίς. Μέσος όρος διάρκειας ολόκληρης της επαφής αποτελεί είκοσι λεπτά, γεγονός που δεν ικανοποιεί τις γυναίκες καθώς ένα μικρό χρονικό διάστημα αφιερώνεται σε κάτι εκτός της καθαρής πράξης.\nΠολλοί ακόμη, προσπερνούν αυτό το στάδιο, διότι φοβούνται αυτού του είδους την έκθεση. Στον έρωτα, όμως, δε χρειάζεται, να φοβάστε ή να ντρέπεστε. Ο άλλος είναι μαζί σας, διότι σας έχει επιλέξει και δεν πρόκειται να φύγει, επειδή μπορεί να είστε αρχάριοι ή δε θέλετε να κάνετε κάτι. Μονάχα στην περίπτωση της μιας βραδιάς, θα μπορούσαμε να θεωρήσουμε, πως κάποιος είναι πιο πιθανό να ξενερώσει, αλλά τι να κάνεις; Μερικές φορές η ανάγκη σε κάνει λίγο δύστροπο.\nΌπως προαναφέραμε, ο καθένας έχει τις δικές του προτιμήσεις και ποτέ δε θα πιεστεί κανείς να κάνει κάτι, που δεν τον αφήνει να νιώσει άνετα. Παρ΄ όλα αυτά δεν είναι κακό να δώσουμε μια ευκαιρία, να πειραματιστούμε. Δεν υπάρχει ο φόβος του να αποτύχουμε ή να κάνουμε κάτι λάθος. Άνθρωποι είμαστε και δε γεννηθήκαμε με θεϊκή εμπειρία. Το να αφιερώσεις χρόνο στο πριν, υποδηλώνει τρυφερότητα και τονώνει την οικειότητα μεταξύ του ζευγαριού. Μια χρήσιμη συμβουλή επίσης, είναι να υπάρχει ποικιλία και πρωτοτυπία, διότι η επανάληψη κουράζει, ξενερώνει και παγιώνει.\nΊσως ακόμη, να φοβάσαι να δοκιμάσεις ή να πειραματιστείς. Δε σε αναγκάζει κανείς να βγεις από το comfort zone σου, αλλά μερικές φορές συνειδητοποιείς πως για την ικανοποίηση τόσο εσένα όσο και του συντρόφου σου αξίζει, να κάνεις ένα βήμα για κάτι που διστάζεις να ανακαλύψεις. Με τον κατάλληλο άνθρωπο και τις ιδανικότερες για εσάς συνθήκες, θα δημιουργήσετε μια κατάσταση που θα σας βοηθήσει να ταξιδέψετε. Λίγο μουσική, λίγο κρασάκι και το ερωτικό παιχνίδι μπορεί να γίνει η καλύτερη διασκέδαση για εσάς. Πάντοτε με τις σωστές προφυλάξεις!


Η ATP δημιούργησε ένα νέο video για τον Έλληνα τενίστα μέσα στο οποίο μιλάει για το 2019\nΟ Στέφανος Τσιτσιπάς ξεκίνησε εντυπωσιακά την χρονιά του φτάνοντας μέχρι τα ημιτελικά του Australian Open όπου και αποκλείστηκε από τον Ράφα Ναδάλ. Παρόλο αυτά, εμφανίζεται ακόμη πιο πολύ διψασμένος για ακόμη μεγαλύτερες επιτυχίες.\nΗ ATP δημιούργησε ένα νέο video για τον Έλληνα τενίστα μέσα στο οποίο μιλάει για το 2019: «Οι θαυμαστές μου θα δουν έναν καλύτερο Στέφανο. Θα δουν έναν πιο βελτιωμένο, πιο γρήγορο Στέφανο στο κορτ. Είμαι τόσο ενθουσιασμένος για το 2019 γιατί υπάρχουν τόσα πολλά πράγματα που μπορώ να βελτιώσω στο παιχνίδι μου».\n«Είχα μερικά εντυπωσιακά αποτελέσματα απέναντι σε Τοπ παίκτες. Πήρα νίκες σε όλες τις επιφάνειες. Αυτές οι νίκες σου δίνουν αυτοπεποίθηση ότι μπορεί να επικρατήσεις απέναντι σε οποιονδήποτε στα κορτ» τόνισε ο Στέφανος Τσιτσιπάς για την πορεία του στο Tour το 2018 όπου και κατέκτησε το τουρνουά της Στοκχόλμης ενώ έφτασε σε ακόμη δύο τελικούς.


Balkan Fest 2017 | Festival\n27 Φεβρουαρίου 2017 , Από: Κοτίβα Μαρία\nΌσοι είχαν την ευκαιρία και την πρόνοια να βρεθούν στο We της Θεσσαλονίκης χθές το βράδυ πέρασαν σίγουρα μια υπέροχη βραδιά! Ήμουν απο τους τυχερούς αυτούς και το ευχαριστήθηκα όσο τίποτα άλλο!! Στο βαλκανικό φεστιβάλ συμμετείχαν γκρουπ από την Ελλάδα, αλλά και την Πρώην Φιουγκοσλαβική Δημοκρατία της Μακεδονίας.\nΣυγκεκριμένα οι ΘΡΑΞ ΠΑΝΚC, η Κρόυση, οι CALGIJA SOUND SYSTEM και οι Vesela Druzina Orkestar. Βαλκανική μουσική, κρουστά, συνδυασμός γκάϊντας και πανκ ρυθμού, όλοι τα συγκροτήματα δώσανε τον καλύτερο τους εαυτό.\nΟ χώρος ήταν πολύ καλός για χορό και χρειάστηκε! Όλοι χόρευαν στους βαλκανικούς ρυθμούς. Μπορώ να πω ότι τόσο ενθουσιασμό είχα να νιώσω απο το τελευταίο μου ταξίδι στη Σερβία τον Νοέμβριο. Για μένα ήταν ένα βράδυ αναψυχής!\nΤην παράσταση για μένα κλέψανε οι σκοπιανοί Vesela Druzina Orkestar με τα χάλκινα τους. Η αδυναμία μου άλλωστε δεν κρύβεται , το εν λόγω συγκρότημα παρουσίασε αρκετά από τα καλύτερα τραγούδια του Underground του Bregovic, και το αγαπημένο μου Ederlezi δάνειο μουσικής του Bregovic από τα χρόνια του στους Bijelo Dugme και το απίστευτο Djurdjevdan.\nΌπως άλλωστε έχω μάθει από τον πατέρα μου, ένα ρητό το οποίο ήταν πάρα πολύ γνωστό στην Γιουγκοσλαβία «στη Βοσνία δεν θα τραγουδάς, στη Σερβία μη χορεύεις, στα Σκόπια ούτε θα τραγουδάς, ούτε θα χορεύεις».\nΦυσικά δεν θα μπορούσα να πω ότι οι CALGIJA SOUND SYSTEM δεν μου άρεσαν, μιας και θα ήταν ψέμα!\nΌσο κι αν χάρηκα τόσο για τη μουσική, όσο και για το ότι εκτονώθηκα στο χορό, υπήρξε ένα πολύ όμορφο γεγονός που με έκανε να γελάσω απο καρδίας. Ένα ζευγάρι μπροστά μου εκτός ρυθμού ή μουσικής που όμως το χαίρονταν περισσότερο απ’ όλους! Τα έδωσαν όλα στον χορό και κατέπληξαν τους πάντες με τις χορευτικές τους κινήσεις και την αγάπη τους!\nΕάν σας δοθεί στο μέλλον η ευκαιρία να ακούσετε βαλκανική μουσική στο μέλλον σε παρόμοια φεστιβάλ, μη διστάσετε να πάτε! Δεν θα το μετανιώσετε!


Aυτά είναι τα ωραιότερα plus size μάξι φορέματα για γυναίκες με καμπύλες | BOVARY\nΤο καλοκαίρι επιβάλλει άνετο και δροσερό ντύσιμο.\nΤο ίδιο και οι πρώτες ημέρες του φθινοπώρου. Αυτό ισχύει για όλες μας. Το ίδιο και για τις γυναίκες με πανέμορφες, θηλυκές καμπύλες που θα τις αναδείξουν με τα πιο κομψά μάξι φορέματα. Και οι γυναίκες με αυτό τον σωματότυπο μπορούν να φορέσουν τα αέρινα και δροσερά μάξι και να δείχνουν εντυπωσιακές.\nΣτην αγορά η ποικιλία είναι μεγάλη και έχει σκεφτεί όλες σας τις ανάγκες.\nTα φορέματα της σεζόν έχουν τα πιο γλυκά χρώματα και print και διαφορετικές γραμμές, για να τονίζετε τα δυνατά σας σημεία ή να καμουφλάρετε τυχόν ατέλειες. Floral, polka dots, boho στοιχεία, όλες οι τάσεις σας ταιριάζουν.\nΞέρουμε ότι πολλές φορές δυσκολεύεστε να βρείτε αυτό ακριβώς που ψάχνετε, όπως ένα κομψό μακρύ φόρεμα από καλό ύφασμα και με την σωστή εφαρμογή. Εμείς βρήκαμε τα ωραιότερα μάξι φορέματα για ζουμερά κορίτσια. Κάποια μπορείτε να τα φορέσετε ακόμα και στους γάμους που είστε καλεσμένες και να ξεχωρίσετε. Δημιουργήστε στιλάτα casual σύνολα, με φλατ σανδάλια mules και sneakers. Συνδυάστε με basket bags και φυσικό λουκ στο μακιγιάζ.\nΒρείτε το δικό σας αγαπημένο φόρεμα.\nLove Squared, Macy's\nTAGS plus size ΦΟΡΕΜΑΤΑ γυναίκες με καμπύλες ΑΓΟΡΕΣ\nH λεπτομέρεια που θα απογειώσει την εμφάνισή σου στο...\nΤο αξεσουάρ που δεν πρέπει να λείπει από το λουκ...\nΦαινόμενο «wandals» -Τα πιο εντυπωσιακά ψηλοτάκουνα πέδιλα...\nΕσείς θα τα τολμήσετε;\nH design τσάντα από τα Mango που θα δούμε να κρατούν οι πιο...\nΗ τέλεια τσάντα για κάθε μέρα\nTRENDS 22 Dec 2018\nΜε αυτές τις γόβες θα θες να περπατάς όλη μέρα -H Πελαγία...\n5 RULES 20 Nov 2018\nΑρκεί ένα κομμάτι κάθε φορά για να απογειώσει το...\nTRENDS 17 Jan 2019\nΤο girly φόρεμα από τα Zara που θα φορέσουμε από το πρωί έως το...\nΣε τρία υπέροχα χρώματα\nBOVARY LOVES 29 Nov 2018


Κίνηση «ματ» από τον Γιώργο Φώσκολο με τον «δάσκαλο» Γιώργο Ρούσσο | Arthografos.gr\nΚίνηση «ματ» από τον Γιώργο Φώσκολο με τον «δάσκαλο» Γιώργο Ρούσσο\nΘα μπορούσε να χαρακτηριστεί και η μεταγραφή του χειμώνα για τον ΑΟ Σύρου. Χωρίς όμως να εννοούμε κάποιον από το έμψυχο υλικό. Ο Γιώργος Ρούσσος έχει σίγουρα πολλά να προσφέρει στον σύλλογο, από το νέο του πόστο.\nΣίγουρα μιλάμε για μία κίνηση τακτικής από τον Πρόεδρο του ΑΟΣ Γιώργο Φώσκολο. Διότι πέρα από την φιλία που δένει τους δύο άνδρες, η αλληλοεκτίμηση που έχει ο ένας για τον άλλον, αναφορικά με τους προσανατολισμούς της ομάδας, είναι αμοιβαία.\nΟ Γιώργος Ρούσσος αναλαμβάνει καθήκοντα ηγετικού στελέχους στον ΑΟ Σύρου, σαν Τεχνικός Διευθυντής. Μία θέση ιδιαίτερη για όσους την έχουν ζήσει. Με πολλά καθήκοντα και αρμοδιότητες, αλλά και ευαίσθητες πτυχές, που πολλές φορές δεν βγαίνουν στην επιφάνεια της δημοσιότητας.\nΟ καταλληλότερος ρόλος στον καταλληλότερο άνθρωπο δηλαδή. Με Φωκά στον πάγκο (και γιατί να σκεφτεί κάτι άλλο, ομάδα που κερδίζει δεν αλλάζει), με το ήδη υπάρχον υλικό και με μία – δύο προσθήκες σε καίριες θέσεις, που θα αναλάβουν να μεταφέρουν με μαεστρικό τρόπο τη μπάλα στον Παναγιώτη Ραμπαβίλα.\nΤο πλεονέκτημα του κ. Ρούσσου σε σχέση με κάποιους άλλους, είναι πως οι ποδοσφαιριστές και οι παράγοντες ακόμα του ΑΟΣ τον σέβονται απεριόριστα. Τον έχουν σε πολύ μεγάλη εκτίμηση. Αυτό άλλωστε ήθελε ο κ. Φώσκολος. Έναν άνθρωπο να μπορεί να κουμαντάρει την ομάδα τόσο στα εύκολα, όσο και στις.. τρικυμίες.\nΟ ΑΟ Σύρου πέρασε άλλωστε μέσα από αυτές, ωστόσο το τελευταίο διάστημα δείχνει απόλυτα υγιείς. Η παρουσία του Γιώργου Ρούσσου αναμφισβήτητα ανεβάζει κι άλλο τον πήχη. Αυτόν που έχουν ήδη οριοθετήσει προ πολλού, οι διοικούντες του συλλόγου.


Ψηφιακός ακτιβισμός · Ιουνίου, 2018 · Global Voices στα Ελληνικά\nΨηφιακός ακτιβισμός · Ιουνίου, 2018\nΆρθρα για Ψηφιακός ακτιβισμός του Ιουνίου, 2018\n"Περιμένουν περισσότερες γυναίκες να έρθουν στην πολιτική, αλλά όταν δεν υπάρχει καμία υποστήριξη για εμάς και δεν λαμβάνεται καμμία ενέργεια εναντίον των παρενοχλητών, αναρωτιόμαστε αν χάνουμε το χρόνο μας."\n“Nα δείξoυμε τη συμμετοχή της νεολαίας στον ιστορικό αγώνα του Σαραγιάκου”\n"Θα ήθελα αυτό το λεξοσύννεφο να δείξει τη συμμετοχή της νεολαίας στον ιστορικό αγώνα του Σαραγιάκου".\n"Το γεγονός ότι κάθε σύγχρονη γλώσσα προγραμματισμού είναι στα αγγλικά είναι μια ιδέα που έχει σοκάρει ακόμα και τους πιο βετεράνους επιστήμονες υπολογιστών".\nΝικαράγουα: Διαδηλωτές και δημοσιογράφοι αντιμέτωποι με βίαιες επιθέσεις στους δρόμους και στο Διαδίκτυο\nΜετά από αποτυχημένες προσπάθειες διαλόγου με τον Ορτέγκα για την ειρηνική επίλυση της σύγκρουσης, πολλοί Νικαραγουανοί ζήτησαν να παραιτηθεί.\nΟι πλατφόρμες των μέσων κοινωνικής δικτύωσης φλέγονται, καθώς οι Τούρκοι λένε “αρκετά” στον Πρόεδρο Ερντογάν\nΜέση Ανατολή & Βόρεια Αφρική02/06/2018\nΣτα Τουρκικά, "tamam" σημαίνει "αρκετά". Κι αυτό ακριβώς είπαν οι Τούρκοι στον πρόεδρο.


Το πιστεύετε ότι φτάνουμε την 40ή σεζόν στο χόκεϊ; Πραγματικά απίστευτο. Ακόμα πιο απίστευτο είναι το γεγονός ότι υπάρχουν ακόμα μάνατζερ που βρίσκονται μαζί μας από την σεζόν 1 και αυτό σημαίνει τρομερή μακροβιότητα και επιμονή. Το εκτιμάμε πάρα πολύ.\nΑν, σε αντίθεση, είστε νέος στο παιχνίδι μας, βεβαιωθείτε ότι δεν θα χάσετε τις προσφορές των χορηγών για την νέα σεζόν, που θα ξεκινήσουν να έρχονται αύριο. Επίσης δείτε το Παγκόσμιο Πρωτάθλημα και υποστηρίξτε την εθνική σας ομάδα.\nΒέλγιο, Δανία, Ελβετία, Εσθονία\nΣυντάκτης: vlady | Μεταφραστής: kyriakos7


Γ.Ο.Μ.Α: Μαρτίου 2014\nΣήμερα (30/3/14) δε θα βάλω όμορφα τοπία. Ούτε θα γράψω κάτι εύθυμο.\nΔυστυχώς το νέο πολυνομοσχέδιο που είναι προς ψήφιση τη Βουλή διαλύει ότι απέμεινε. Θα φέρει για μία ακόμα φορά "τα πάνω κάτω". Αρτοποιοί, φαρμακοποιοί, κτηνοτρόφοι και άλλοι επαγγελματίες, βλέπουν όσα έκαναν με τον ιδρώτα τους να σκορπίζονται.\nΜεγάλες οι επιπτώσεις στο κοινωνικό σύνολο. Επαγγέλματα κηρύσσονται σε διωγμό, κόποι μιας ζωής για τους παλιούς, προσδοκίες και όνειρα για τους νεότερους σε αυτούς τους τομείς τινάζονται στον αέρα.\nΟι ξένοι, τα περιβόητα "ξένα αφεντικά" έχουν τεράστια ευθύνη. Ακολουθούν σχέδιο να μας διαλύσουν οικονομικά, ψυχολογικά, να μας κάνουν σκλαβάκια που θα γονατίζουν και θα σκύβουν το κεφάλι για ένα κομμάτι ψωμί.\nΘέλουν να μας πάρουν πρώτα ότι έχουμε στις τσέπες μας, ότι αξίζει από τους πλουτοπαραγωγικούς μας πόρους, στο υπέδαφος, στη θάλασσα, στα "φιλέτα" των περιοχών που έχουν μεγάλη τουριστική αξία.\nΘέλουν να ρημάξουν την ντόπια παραγωγή και να την αντικαταστήσουν με εισαγόμενες πολυεθνικές από τα εξωτερικό που ήδη έχουν αρχίσει να βάζουν χέρι και ξερογλείφονται για την "μεγάλη μάσα" που θα ακολουθήσει. Θέλουν να διαλύσουν τις ένοπλες δυνάμεις ώστε να μην υπάρχει αντίσταση σε ότι αντεθνικό απεργάζονται.\nΣκοπεύουν να υπονομεύσουν τις δυνάμεις ασφαλείας για να αυξήσουν την ανασφάλεια μας.\nΠροσδοκούν να διαλύσουν την εκπαίδευση για να είμαστε άβουλα πλάσματα που θα συμφωνούν σε ότι λένε και θα ακολουθούμε τυφλά τις προσταγές τους. Χωρίς γνώσεις, χωρίς φρόνημα, χωρίς ιστορία. Να μας σβήσουν το παρελθόν για να μην φωτίζει το μέλλον.\nΜας θέλουν με υγεία κλονισμένη που θα μας επιτρέπει να σερνόμαστε όσο μακριά θα επιτρέπουν οι αλυσίδες στα πόδια γιατρών και φαρμακοποιών. Προσπαθούν να αμαυρώσουν τον πολιτισμό μας, να μας "γυρίσουν" από χώρα-ιστορικό παράδειγμα σε χώρα-περιοδικό ποικίλης ύλης που του ρίχνεις μια ματιά και μετά το πετάς.\nΑυτά γίνονται εδώ και τέσσερα χρόνια, αυτά συνεχίζονται με το πολυνομοσχέδιο.\nΑλλά ΜΗΝ βιαστείτε να αγανακτήσετε μόνο με τους κακούς ξένους.\nΔυστυχώς, δεν μας έφταναν όσοι πολιτικοί είναι ανίκανοι και οι ηθικά διαβρωμένοι. Και είναι πολλοί. Κουκουλωμένοι κάτω από το βαρύ πάπλωμα των φιλοδοξιών τους δεν βλέπουν, δεν ακούν. Με επιλεγμένα πλάνα και θολές εικόνες στο μυαλό τους οδηγούν μακάριοι και αδιάφοροι ένα ολόκληρο λαό προς την καταστροφή. Θα είναι και δική τους, δεν το βλέπουν, δεν θέλουν να το βλέπουν. Ελπίζουν σε θαύματα που έχουν δημιουργηθεί για να αισθάνονται άνετα και να επιτελούν χωρίς τύψεις το "θεάρεστο" έργο τους.\nΔεν μας έφταναν όσοι δημοσιογράφοι έχουν πουλήσει την ψυχή τους, τη μιλιά τους και την πέννα τους σε αφεντικά μέσα και έξω από την Ελλάδα. Και αυτοί πολλοί είναι. Ναι είναι αυτοί που σας κάνουν να θέλετε να σπάσετε την τηλεόραση, αυτοί που δεν τους αντέχετε πια. Θλιβεροί σφουγγοκωλάριοι, κοιμούνται έξω από την πόρτα των αφεντικών τους, διαμορφώνουν ειδήσεις, διαμορφώνουν πραγματικότητες κατά πως τους βολεύει. Σκοπός τους να μας πείσουν ότι το μαύρο είναι άσπρο, ότι το σκατό είναι φιλέτο. Τους πολλούς τουλάχιστον, αν δεν μπορούν όλους. Πουλάνε ξεδιάντροπα πατρίδα, ιδανικά, ιδέες, ιστορία, αγώνες. Τα πουλάνε στον καλύτερο μειοδότη, έτοιμοι να γλύψουν αύριο εκεί που αποπατούσαν χθες.\nΠέρα από όλα αυτά τα αποπλύματα, μερικά από τα "ντόπια αφεντικά" ακολουθούν τον ίδιο δρόμο με τους ξένους δυνάστες μας.\nΤο μόνο που κατάλαβαν από την κρίση είναι ότι είναι η "χρυσή ευκαιρία" για να φουσκώσουν τα πορτοφόλια τους και τους λογαριασμούς τους στο εξωτερικό. Όσα επί χρόνια ονειρεύονταν για να μας πατήσουν κάτω, όσες αμυντικές γραμμές δεν μπορούσαν να σπάσουν επί δεκαετίες χάρη στους αγώνες μας και το αίμα μας, τώρα τα ποδοπατούν και επελαύνουν νικηφόρα σαν τανκς που περνάνε βροντερά πάνω από οχυρωματικές γραμμές διαλύοντας και σκορπίζοντας ότι υπάρχει από κάτω.\nΤι κάνουν ; έχουν έρθει σε συνεννόηση με τους τροϊκανούς και τα αφεντικά τους έξω. Έτσι παρουσιάζεται αυτό που θέλουν οι λίγοι, σαν αναγκαίο μέτρο που που έρχεται δήθεν απ΄έξω για να σωθούν οι πολλοί. Η τρόϊκα δουλεύει πλέον και σαν γωνιακό παραμάγαζο... Βάζει νέους όρους και βαπτίζει ως "νέο απαραίτητο μέτρο" ότι συμφωνήσουν τα ντόπια με τα ξένα αφεντικά. Με το αζημίωτο ; Εσείς τι λέτε ; Απόδειξη δεν έχω αλλά κάνω σκέψεις όπως κάνετε και εσείς...\nΤα σκέφτομαι όλα αυτά εγώ ο τίποτα, ο ένας απλός πολίτης αυτού του τόπου. Ο ένας από τους πολλούς. Τα σκέφτομαι και μαυρίζει η καρδιά μου που τα γράφω. Αυτή την "κληρονομιά" αφήνει η γενιά μου στην επόμενη γενιά, την ήδη κατεστραμμένη σε μεγάλο βαθμό. Εμείς οι μεγαλύτεροι προλάβαμε άλλοι λιγότερο κι άλλοι περισσότερο και κάποιες καλές στιγμές. Τους επόμενους σκέφτομαι και μελαγχολώ.\nΣήμερα ψηφίζεται το πολυνομοσχέδιο-πολυεργαλείο που θα μας ξεκοιλιάσει και θα μας πετσοκόψει.\nΏρα ευθύνης. Για εκείνους, για μας.\nΑναρτήθηκε από GiP στις 13:19\nH ΣΚΑΛΑ ΣΤΟ ΠΗΓΑΔΙ...\nΤΟ ΝΕΟ ΜΟΥ ΔΙΉΓΗΜΑ (14/3/14) ΠΟΥ ΤΟ ΕΔΩΣΑ ΚΑΙ ΤΟ ΑΝΕΒΑΣΕ ΣΤΟ BIBLIO.NET Ο ΦΙΛΟΣ ΚΩΣΤΑΣ ΘΕΡΜΟΓΙΑΝΝΗΣ. ΓΡΑΜΜΕΝΟ ΠΑΛΙ ΜΕ ΤΟΝ ΠΕΡΙΟΡΙΣΜΟ ΤΩΝ 1000 ΠΕΡΙΠΟΥ ΛΕΞΕΩΝ ΚΑΙ ΒΑΣΙΣΜΕΝΟ ΣΕ ΜΙΑ ΕΙΚΟΝΑ, ΤΗΝ ΠΑΡΑΚΑΤΩ.\nΑνέβηκε ένα ακόμα σκαλί. Τα χέρια του έτρεμαν, πιανόταν και από τα υποστυλώματα καμιά φορά, προχειροφτιαγμένη η σκάλα, δεν την εμπιστεύονταν και πολύ. Μεγάλωνε το ολόγιομο φεγγάρι σε κάθε του βήμα προς τα πάνω, μεγάλωνε όμως και η νύχτα μέσα του, πιο μαύρη, πιο πηχτή από τη νύχτα έξω.\nΈνα ακόμα σκαλί. Στάθηκε κι αφουγκράσθηκε, τίποτα δεν ακουγόταν. Έπνιγε το πηγάδι τους ήχους του έξω κόσμου, έπνιγε... ρίγησε και μόνο που σκέφθηκε τη λέξη. Ένα βήμα ακόμα, το φεγγάρι μεγάλωνε αλλά... του γελούσε ειρωνικά ή έτσι του φαινόταν;\nΨηλότερα αρκετά το επόμενο σκαλί, έπιασε πάλι το υποστύλωμα του παλιού ορυχείου στο πλάι. Κάποτε ανεβοκατέβαιναν αρκετοί στο πηγάδι, κόσμος στη δούλεψη της φαμίλιας του εδώ και δυό γενιές. Στέρεψαν κάποια στιγμή τα σωθικά της γης κάτω από το μεγάλο περιβόλι, έφυγε ο κόσμος, γέμισαν κάποια εποχή οι στοές και οι καταβόθρες με νερά, στέρεψαν αργότερα. Όλα αυτά πριν γεννηθεί. Εκείνος ένα ξερό πηγάδι είχε γνωρίσει, ένα πηγάδι στον μεγάλο κήπο. Ένα πηγάδι γεμάτο όχι πια με νερά αλλά με ιστορίες. Κι αυτός μόλις είχε προσθέσει ακόμα μία...\nΗ Ράνια ήταν μακροξαδέλφη του... τρίτη, τέταρτη, κάτι τέτοιο. Τη θυμόταν μικρή, την είχε δει μια δυό φορές αλλά δεν της είχε δώσει σημασία τότε, στα δέκα περίπου εκείνη τελευταία φορά που την είδε, κόντευε εικοσιπέντε αυτός, κοριτσάκι που δεν στάθηκε η ματιά του δεύτερη φορά πάνω της. Τότε…\nΤην είχε ξαναδεί, ομορφοκοπέλα πλέον, όταν γύρισε από το εξωτερικό για την κηδεία του αδελφού του. Η μάνα του είχε πεθάνει, ο πατέρας του νωρίτερα, μόνος αυτός είχε απομείνει, κληρονόμος της μεγάλης περιουσίας. Γύρισε νικητής, το αυτοκίνητο που είχε πέσει πάνω στου αδελφού του και του έκοψε τη ζωή, χαϊδευτικό χτύπημα της μοίρας, όλα δικά του πλέον. Μόνο γι’ αυτό θα γύριζε, μετά τον μεγάλο καυγά με τον αδελφό του για την πατρική περιουσία τα είχε μαζέψει και είχε φύγει. Όταν έφευγε από κάπου, έφευγε για τα καλά, δεν κοίταζε πίσω…\nΤα δέκα χρόνια που είχαν περάσει από τότε που έφυγε, του πρόσθεσαν μόνο κάποιες επιχειρηματικές νίκες που αυγάτισαν τα όσα είχε πάρει σαν μερίδιο. Ήταν σκληρός και ικανός, απαραίτητα συστατικά στη συνταγή ενός πετυχημένου. Του πρόσθεσαν κι αναμνήσεις από γλέντια, άσωτη η ζωή του, λεφτά είχε για μια ζωή να ξοδεύει. «Η οικογένεια είναι για φαλακρούς με κοιλίτσες, εγώ δεν θα γίνω έτσι». Έλεγε… πριν την ξαναδεί…\nΤης Ράνιας το κορμί είχε μεστώσει, ένα κορμί που φυλάκισε την ματιά του πάνω του, με το που την ξανάδε. Την θέλησε αμέσως. Αυτό το θηλυκό έπρεπε να γίνει δικό του, το είχε φτιάξει ο πλάστης για να γίνει δικό του.\nΚι έγινε! Ποιος θα κοιτούσε μακροσυγγένειες ή διαφορά ηλικίας; Ποιος θα κοιτούσε μέσα στην καρδιά της Ράνιας, αν τον ήθελε κι εκείνη; Ούτε η Ράνια δεν κοίταξε, την θάμπωσαν πλούτη και προοπτικές, την παραγέμισαν οι συμβουλές από συγγενείς και καλές φίλες πως «τέτοια ευκαιρία δεν θα ξανάρθει στη ζωή σου, μη τη χάσεις». Τόσο που τα πίστεψε, στο κάτω κάτω ομορφάντρας ήταν και την κοίταζε μέσα στα μάτια. Κι αν άκουγε καμιά φορά κάποιες φωνίτσες μέσα της να λένε άλλα, τους έδινε μια και σταματούσαν για λίγο.\nΈνα σκαλί ακόμα, πρέπει να κόντευε… «πρέπει;» Το άνοιγμα πάνωθε του ίδιο του φαινόταν, δεν είχε μεγαλώσει, δεν είχε μικρύνει η απόσταση που τον χώριζε από αυτό. Το φεγγάρι ίδιο, φωτεινό, αλλά σα να γέλαγε πιότερο μαζί του… Κάτι τον έκανε να αντιπαθήσει το φεγγάρι, δεν ήξερε τι ήταν.\nΤη σκάλα την είχε βάλει ο ίδιος, την είχε κουβαλήσει από το εγκαταλειμμένο σπίτι του επιστάτη τους. Κατέβηκε να τη δει, να σιγουρευτεί… Άψυχη κούκλα φάνταζε κάτω από τις ακτίνες του φακού, με το κεφάλι ανοιγμένο από την πτώση, χέρια και πόδια σε αφύσικη στάση. Ο λαιμός που κάποτε τον φιλούσε και ταξίδευε, άψυχος, χωρίς φλεβίτσες να χτυπούν. Τον είχε σφίξει, εκεί στο πηγάδι που την πρόλαβε. Της στέρησε τη ζωή με τα χέρια του, μέσα σε μια τρέλα που τον έκανε να αδιαφορεί για τους πνιχτούς ήχους που έβγαζε το στόμα της, για τα γουρλωμένα της μάτια. Μετά πέταξε το άψυχο κορμί στο πηγάδι. Έτσι της έπρεπε, ώσπου να βρει τι να την κάνει…\nΆλλο ένα σκαλί, είχε αρχίσει να βαριανασαίνει, η έξαψη, το φονικό, η ταραχή, βαριά φορτία. Ένα σφίξιμο στο στήθος του, φυσικό δεν ήταν; Μεγάλωνε όμως το σφίξιμο, ο πόνος στο δεξιό βραχίονα τον δυσκόλευε… «Κοίτα ώρα που βρήκα να πιαστώ» σκέφθηκε και έβαλε τα δυνατά του, δεν είχε πολύ ακόμα. Θα ξαπόσταινε πάνω, θα έβλεπε τι θα κάνει, έπρεπε να την πάει αλλού, θα την έψαχναν στο πηγάδι είτε έπαιρνε τη σκάλα είτε όχι.\nΤα κακά μαντάτα του είχαν έρθει από χείλια που έτρεμαν φοβισμένα, από μάτια που κοίταζαν αμήχανα κάτω. Την είχαν δει με το Πάνο στην Αθήνα, τότε που του είχε πει ότι πήγε να δει την αδελφή της. Είχε μπει στο Πλάζα μόνη της, κοιτώντας γύρω της μπας και έβλεπε κανένα γνωστό. Η Ντίνα που την είχε στη δούλεψη του, είχε κατέβει για δουλειές του. Την ζήλευε η Ντίνα την Ράνια για την τύχη της, την ζήλευε αφόρητα.\nΈμεινε η Ντίνα στο μπαρ του ξενοδοχείου, πίνοντας καφέ. Περίμενε να δει πότε θα κατέβαινε, με ποιον. Κατέβηκε πρώτα η Ράνια, κοίταξε γύρω της, πρόλαβε η Ντίνα να βυθιστεί στο περιοδικό της πριν την δει. Πέντε λεπτά αργότερα είδε και τον Φώτη να κατεβαίνει και ξανακρύφτηκε πίσω από τις μεγάλες σελίδες… «Ώστε με τον μηχανικό του άνδρα της» σκέφθηκε η Ντίνα, «στην ηλικία της, ομορφόπαιδο, άνετος, γιατί όχι;» Τώρα την ζήλευε διπλά, και για τον σύζυγο και για τον εραστή.\nΗ Ντίνα πήρε μεγάλη ανταμοιβή για την εξυπηρέτηση. Πήρε κι άλλα τόσα για να μη πει πουθενά αλλού τι του είχε πει. Όσο γι’ αυτόν… την πήρε τη Ράνια και πήγαν στο κτήμα τους για το Σαββατοκύριακο, όπως της είπε, να ξεκουραστεί. Κι από τότε που έφτασαν άρχισε να πίνει και όσο έπινε, τόσο αγρίευε το μάτι του με το που έπεφτε πάνω της.\nΗ Ράνια κατάλαβε, δεν ήταν χαζή. Πήγε να το σκάσει, να πάρει το αυτοκίνητο, την πρόλαβε, της έκοψε το δρόμο. Σαν τρελή έτρεξε προς το πηγάδι. Εκεί που την πρόλαβε…\nΟ πόνος στο στήθος του τον παρέλυσε… Η σκάλα τέλειωνε δέκα μέτρα πριν το χείλος του πηγαδιού. «Το φεγγάρι, σαν να είχε μικρύνει, σα να σκοτείνιαζε… «Μα πως ;» σκέφθηκε ενώ το άψυχο σώμα του γκρεμιζόταν κάτω, να απαντήσει το θύμα του.\nΣηκώθηκε… άρχισε πάλι να ανεβαίνει, να σκέφτεται τα ίδια… Η σκάλα, πάλι τέλειωσε μακριά από τα χείλη του πηγαδιού. Πάλι το φεγγάρι γέλαγε. Ξαναγκρεμίστηκε…\nΑυτό γίνεται εδώ και είκοσι χρόνια τώρα, κάθε που έχει πανσέληνο… Κανείς πια δεν πλησιάζει το πηγάδι με τη σκάλα…\nΑναρτήθηκε από GiP στις 12:39\nΤΟ ΝΕΟ ΜΟΥ ΔΙΗΓΗΜΑ.\nΤΟ ΠΡΩΤΟ ΑΠΟ ΤΑ ΔΥΟ ΔΙΗΓΗΜΑΤΑ ΠΟΥ ΕΓΡΑΨΑ ΓΙΑ ΤΟ ΒΙΒΛΙΟ.ΝΕΤ. ΜΗ ΞΕΧΝΑΤΕ, ΕΙΧΑ ΠΕΡΙΟΡΙΣΜΟ ΝΑ ΕΙΝΑΙ 1000 ΛΕΞΕΙΣ ΚΑΙ ΝΑ ΒΑΣΙΖΕΤΑΙ ΣΤΗΝ ΦΩΤΟΓΡΑΦΙΑ ΠΟΥ ΒΛΕΠΕΤΕ.\nΟ Σπύρος κοίταζε αφηρημένα έξω. Έβλεπε… τι έβλεπε; Τούνελ σκοτεινά, σαν κι αυτά που ήταν χωμένοι τα τελευταία χρόνια, χωρίς φως. Μετά μία στάση, φώτα, κόσμος λίγος ή πολύς, διαφημίσεις, από την εποχή που οι διαφημίσεις είχαν ένα κάποιο κοινό να τις χαζεύουν και όχι άδειες ματιές να προσπερνούν αδιάφορα το περιεχόμενο τους. Τους είχε αδειάσει η εποχή, μία ολόκληρη γενιά αδειασμένη. Μπαμπέσικα…\nΗ Λένα κοίταξε για μία ακόμα φορά το ρολόι της… Είχε αργήσει, το ’ξερε. Της το έλεγε η αδελφή της όταν την χαιρέταγε : «Είπαμε να αργούμε λίγο κορίτσι μου, αλλά εσύ το παράκανες! Μέχρι που θα τον πω μακάκα αν σε περιμένει!» Η αδελφή της, παραμυθιασμένη, ανύποπτη… Που να ‘ξερε… Καλύτερα έτσι…\n«Και μαμώ τα μπούτια της!» σκέφθηκε ο Μιχάλης κοιτώντας λοξά τα μπούτια της γυναίκας που καθόταν δίπλα του. «Όλα έξω η φαριόλα! Τα θέλει, πάω στοίχημα!» Γύρισε λίγο προς το παράθυρο, και το δεξί του πόδι ακούμπησε «τυχαία» στο γόνατο της. Η καστανομάλλα σαραντάρα δίπλα του δεν αντέδρασε. «Δεν το τράβηξε! Θα βγω μαζί της και θα της την πέσω στο άνετο!» σκέφθηκε ο Μιχάλης. Ένοιωθε την έξαψη να ανεβαίνει μέσα του… Θα ‘τρωγε καλά, το ένοιωθε!\nΗ Κατρίνα έσφιξε την τσάντα της νευρικά. Όρθια σε ένα βαγόνι που είχε θέσεις, αλλά προτιμούσε έτσι. Να δει κάτι που ίσως έπρεπε να το δει εγκαίρως. «Να την κάνει» αν χρειαστεί… Ήξερε πως δεν το έκανε μόνο για αυτό… Της άρεσε να δείχνει το σώμα της κρατημένη από μία μπάρα… «Έχεις ταλέντο, θα ξεχωρίσεις εκεί που πας, θα δεις. Και μετά μαζί!». Τα παραμύθια του Λεγκ, πριν δυό χρόνια. Πόσο γρήγορα πέρναγε ο καιρός…\nΗ Αφρούλα καθόταν δίπλα σε ένα σκυθρωπό σαραντάρη με γυαλιά που κοίταζε έξω. Κάτι είχε αυτός ο άνδρας, σα να ήθελε να βάλει τις φωνές. Έβλεπε το πρόσωπο του στο τζάμι του βαγονιού. Ένταση, απελπισία, πόνος, οργή, όλα ζωγραφισμένα σε ένα άγνωστο πρόσωπο. Γύρισε το κεφάλι της, μη την πάρει χαμπάρι πως την κοίταζε… Ο νεαρός απέναντι της είχε αρχίσει να κολλάει στην γυναίκα δίπλα του. Εκείνη είχε το μυαλό της αλλού, ούτε το πρόσεξε. Η Αφρούλα του έριξε ένα αυστηρό βλέμμα, ανάθεμα κι αν εκείνος το πρόσεξε.\n«Τι πάω να κάνω; » σκέφθηκε ο Σπύρος. «Αντί να κοιτώ να βρω καμιά δουλειά, να βγάλω καμία δεκάρα, τρέχω σε συγκεντρώσεις… ‘Πρέπει να οργανωθούμε’» του έλεγε ο Φώτης που απολύθηκε λίγους μήνες πριν από αυτόν. «Να οργανωθούμε σε κάθε γειτονιά, να μιλήσουμε, να συντονιστούμε με άλλες γειτονιές, να παλέψουμε. Να δούμε από πού ξεκινάμε και που θέλουμε να φτάσουμε. Θέλουν να σαπίσουν πρώτα τα όνειρα μας, μετά τα κορμιά μας… Θα τους αφήσουμε; Πρέπει να αντιδράσουμε!». Ο Φώτης και οι κορώνες του. Τότε έλεγε ότι ήταν λόγια οργής γιατί απολύθηκε… Μετά ήρθε η σειρά του, οι σπόροι του Φώτη φύτρωσαν αυτή τη φορά στο μυαλό του. Και θέριεψαν! Ένα κωλοφάρμακο για το άσθμα της δεκάχρονης κόρης του. Η Μαρία, η χαρά της ζωής του, η Μαρία με τις πλεξίδες, τα γελαστά μάτια αλλά και το άσθμα της. Δεν έμπαινε στο φαρμακείο ο Σπύρος, χρώσταγε κι εκεί! Η φαρμακοποιός τον έβλεπε να περνά, τον είχε φωνάξει μια φορά, πελάτης από τις καλές εποχές. «Πάρτε ό,τι πρέπει για την Μαρία» του έλεγε. «Και όποτε έχετε...» Ντρεπόταν! Αρκετά «όταν έχετε» είχαν μαζευτεί, απλήρωτοι λογαριασμοί, με μαγνήτακι στο ψυγείο να τους βλέπει.\nΗ Αφρούλα είδε κι εκείνη έξω… Πλησίαζαν. Σε λίγο θα ήξερε… θα ήξερε από τα λόγια που θα άκουγε το αν θα γύρναγε ξέγνοιαστη ή σαν τον διπλανό της. «Έχει σκοτούρες ο κόσμος» σκέφθηκε «όχι μόνο εγώ. Παναγιά μου, βοήθα μας όλους! Όσους το αξίζουν τουλάχιστον. Είμαι δεν είμαι μέσα!». Ο γιος της με διακόσια ευρώ νυχτοφύλακας, είχε δυό παιδιά να θρέψει. Είχε και πτυχίο φιλόλογου αλλά δεν μέτραγε πια αυτό, πού παιδιά να κάνει μαθήματα, μόνο στα δικά του. Η νύφη της διωγμένη από το σούπερ μάρκετ γιατί λέει «συνδικαλιζόταν». Το ότι είχε μείνει ένα βράδυ παραπάνω και είδε πράγματα που δεν έπρεπε σχετικά με τα κρέατα την έφαγε. Έτσι έλεγε ο γιος της, δεν ήξερε αν είχε δίκιο ή ήταν λόγια θυμού.\nΟ Μιχάλης κοίταξε μπροστά απορροφημένος τάχα από το θέαμα της όρθιας κοπέλας και τους υπόλοιπους επιβάτες στα καθίσματα. Το γόνατο του τρίφτηκε ελαφρά στο γόνατο της γυναίκας δίπλα του. Περίμενε αντιδράσεις και ένοιωθε την καρδιά του να χτυπά.\nΗ Λένα, ένοιωσε το πόδι του νεαρού να ακουμπά στο δικό της και μηχανικά τραβήχτηκε. Του έριξε ένα βλέμμα, κοίταζε αλλού αλλά κάτι της έλεγε ότι έπαιζε. Το στυλάκι του συνοικιακού γόη, με ηλικία γύρω στα είκοσι και μυαλά πιο κάτω. «Μόνο αυτό με μάρανε» σκέφτηκε. Σε λίγο όμως θα έφταναν, δεν άξιζε να αλλάξει θέση. Ίσως έπαιρνε το μήνυμα και συμμορφωνόταν. Έσφιξε την τσάντα της, το ρολόι της μάνας της μέσα, δυο λίρες από τότε που είχε παντρευτεί, κάτι καλά δαχτυλίδια και βραχιόλια. Από τις καλές εποχές, τότε που δεν είχαν πολλά, αλλά κάτι είχαν. Μετά ο άντρας της έμπλεξε με κτηματομεσιτικά για να βγάλει περισσότερα, τον γέλασαν, ήρθε η κατάρρευση, οι πιστωτικές πού να πληρωθούν πια. Κάποτε πλήρωναν άνετα τα διακοποδάνεια και γύρναγαν με τον Τάκη της σε Ελλάδα και Ευρώπη… Τώρα μια κακομοιριασμένη οικογένεια που ανήμπορή, σκυφτή, έτρωγε σφαλιάρες. Η τσάντα σα να βάρυνε… θα τα σκότωνε. Σκοτωμένοι ήταν όλοι τους έτσι κι αλλιώς…\nΗ Κατρίνα έσφιξε τη δική της τσάντα, το βλέμμα του νεαρού που είχε στυλωθεί πάνω της δεν της άρεσε. Δεν είχε κάτι απειλητικό, είχε όμως κάτι το προσποιητό, το βρώμικο. Τους ανθρώπους με τα βρώμικα βλέμματα τους ζούσε ώρες κάθε μέρα, τους ήξερε, τους σιχαινόταν. Πλενόταν πολλές φορές την ημέρα η Κατρίνα, αλλά η βρώμα τους δεν έφευγε… Λεφτά είχε στην τσάντα, τα δύο κινητά, και το σετ για τη δουλειά της. Ένα διχτυωτό καλτσόν, ψιλοτάκουνες γόβες, ένα πακέτο προφυλακτικά και τις απαραίτητες λιπαντικές και απολυμαντικές κρέμες. Κοίταξε το ρολόι της. Ο πελάτης θα την περίμενε, πάντα περίμεναν, μαγεμένοι, καρτερούσαν να ακούσουν τον ήχο των τακουνιών της όταν πλησίαζε την πόρτα του δωματίου, του νοικιασμένου για «ημιδιαμονή».\nΤο μετρό είχε φτάσει στο τέρμα. Οι επιβάτες ειδοποιήθηκαν να κατέβουν. Ο Μιχάλης όπως όλοι κατευθύνονταν προς την πόρτα βιάστηκε να κολλήσει πίσω από την κοπέλα που είχε σηκωθεί αγνοώντας τον. «Μου κάνει τη δύσκολη» σκέφθηκε ξαναμμένος. Την στιγμή που πήγε να κολλήσει εντελώς από πίσω της, να την κάνει να νοιώσει την έξαψη του, ένα σιδερένιο χέρι του άρπαξε το μπράτσο.\n«Στρίβε νεαρέ» άκουσε τη φωνή του απέναντι του στο αυτί του. «Αν σε δω πίσω από την κοπέλα, τώρα ή μετά, δεν θέλεις τη συνέχεια, πίστεψε με!» Έριξε μία ματιά στον Σπύρο που σχημάτιζε ένα αόρατο τοίχος πίσω από την Λένα και βιάστηκε να πάει τελευταίος στη σειρά. «Ατυχία» σκεφτόταν. Ίσως όταν γύρναγε…\nΗ Αφρούλα βγήκε χαμογελώντας. Ο άνδρας δίπλα της δεν ήταν τόσο βυθισμένος στα δικά του. Νοιαζόταν. Χαιρόταν η Αφρούλα όταν έβλεπε ανθρώπους να νοιάζονται. «Φύλαξε με Παναγία μου» ξαναβυθίστηκε στα δικά της και το χαμόγελο έσβησε. «Ας είναι καλά τα αποτελέσματα των εξετάσεων. Μην έχω κάτι…»\nΤο άδειο βαγόνι δεν έμεινε άδειο για πολύ. Άλλος κόσμος μπήκε… Ίδιες ή άλλες ιστορίες…\nΑναρτήθηκε από GiP στις 08:02


Κουτάνς: Αναζήτηση ξενοδοχείων\nIbis Budget Coutancesαπό 47€\nChateau de Canisyαπό 389€\nΔείτε ξενοδοχεία για Κουτάνς στο χάρτη\nΌ,τι και αν σας αρέσει, αυτός ο προορισμός (Κουτάνς) έχει κάτι για όλους. Υπάρχει μια μεγάλη επιλογή εστιατορίων, ώστε η διαμονή σας να είναι απολαυστική. Οι επισκέπτες θα βρουν πολλά πράγματα στην περιοχή (Κουτάνς), για να δουν, καθώς και δημοφιλή αξιοθέατα, όπως: Καθεδρικός Κουτάνς και Βοτανικός Κήπος του Κουτάνς. Μπορείτε, αν θέλετε, να εξερευνήσετε τη γύρω περιοχή και να δείτε αξιοθέατα, όπως: Κάστρο Chateau de Gratot.\nΚουτάνς: Πού να μείνετε\nΕίτε σκοπεύετε να μείνετε πολύ, είτε μόνο για ένα σαββατοκύριακο, ο προορισμός αυτός (Κουτάνς) διαθέτει το κατάλληλο ξενοδοχείο για εσάς. Υπάρχουν 4 ξενοδοχεία στην περιοχή (Κουτάνς), ορισμένα εκ των οποίων με έκπτωση έως και 10%. Έχουμε τιμές δωματίων που ξεκινούν από 37 USD τη νύχτα και παρακάτω θα βρείτε τα ξενοδοχεία αναλυτικά με βάση την αξιολόγηση με αστέρια σε Κουτάνς, καθώς και στη γύρω περιοχή:\nΚουτάνς: Τρόποι μετάβασης\nCoutances Station: Είναι ο κοντινότερος σταθμός τρένων και βρίσκεται 1,6 χλμ. από το κέντρο της πόλης.\nΚουτάνς: Τι να δείτε στη γύρω περιοχή\n• Καθεδρικός Κουτάνς\n• Βοτανικός Κήπος του Κουτάνς\nΚουτάνς: Πότε να πάτε


Και εγένετο ποδήλατο : σχόλια « Ποδηλατώντας στην πόλη\nΠέμπτη, Μαΐου 5, 2011 - 09:43:33\nΔε σε πειράζει που ο σκελετός είναι βαρύς; Και μήπως ξέρεις και το βάρος του ποδηλάτου συνολικά, btw; Κατά τα άλλα, ωραία δουλειά, μερακλίδικη, μπράβο. Και στο dahonάκι τι σέλα έβαλες τώρα;\nΠέμπτη, Μαΐου 5, 2011 - 11:12:34\nΔεν είχα ποτέ και ιδιαίτερη εμμονή με το βάρος. Αν είχα ας πούμε, δε θα έβαζα την Brooks, που μόνη της πρέπει να δίνει τουλάχιστον μισό κιλο επιπλέον από μια απλή σέλα. Αν επιδίωκα χαμηλό βάρος, θα πήγαινα σε άλλη σέλα, άλλο τιμόνι και κατά πάσα πιθανότητα σε fixed (ο σκελετός έχει τα κατάλληλα νύχια). Άσε που πέραν του βάρους του ποδηλάτου, έχω και το παιδικό κάθισμα που του βάζω και μαζί ένα παιδί 17 κιλών!\nΤο ποδήλατο είναι όντως αρκετά βαρύ πάντως - 12.9 όπως φαίνεται στις φωτογραφίες.\nΤο Dahon αυτή τη στιγμή συμβιβάζεται με την παλιά του εργοστασιακή σέλα.\nΠαρασκευή, Μαΐου 6, 2011 - 17:09:18\nΠολύ ωραία δουλειά..Μπορείς να κάνεις μια ανάλυση του κόστους..??\nΔευτέρα, Μαΐου 9, 2011 - 12:12:06\nΜια προσεγγιστική ανάλυση του κόστους:\nΣκελετός 50 ευρώ\nΑμμοβολή / βάψιμο 35 ευρώ\nΤροχοί 100 ευρώ\nΤιμόνι 18 ευρώ\nΔισκοβραχίωνας/μεσαία τριβή 40 ευρώ\nΦρένα/χειριστήρια/αλυσίδα/λάστιχα/ταινία τιμονιού/λαιμό/παλουκόσελο/συρματόσχοινα/εργασία 190 ευρω\nΛεβιεδάκια ταχυτήτων/ντεραγιέ μπρος πίσω/σέλα/πετάλια τα είχα\nΜε περισσότερη υπομονή και γνώσεις θα μπορούσε να είχε έρθει και φτηνότερα βέβαια.\nΤετάρτη, Μαΐου 11, 2011 - 11:38:59\nΠανέμορφη δουλειά. Κάπου στα Γιάννινα έχω το παλιό μου BMX της Kuwahara, δυστυχώς παρατημένο. Πολύ θα ήθελα να το κάνω ‘καινούριο’ με ένα βαψιματάκι. Έστω και στα γεράματα, θα ήταν μια καλή ευκαιρία για μερικές σούζες!!!\nΚυριακή, Ιουνίου 12, 2011 - 01:16:59\nΠανέμορφο!!!Τι τιμόνι είναι αυτό?\nΠέμπτη, Ιουνίου 16, 2011 - 12:57:48\nΤο τιμονάκι είναι τύπου Butterfly ή Trekking όπως λέγονται. “Φοριούνται” πολύ στη Γερμανδία, όπου και τα είδα πρώτη φορά. Νομίζω ότι τέτοια είναι και τα τιμόνια που φορούν τα Brompton P-Type. Εγώ το πήρα από το practicalcycles.co.uk.


Τσιτσιπάς bros νίκησαν στο ντεμπούτο τους σε Masters – Κρήτη ΣΠΟΡ FM 87,6\nΑπέκλεισαν από το Monte-Carlo την πολύ καλή ομάδα των Krawietz και Tecau\nΜεγάλη στιγμή για τους αδερφούς Τσιτσιπά, που συνδύασαν με νίκη το ντεμπούτο τους σε Masters αλλά και στο χώμα, αποκλείοντας από το Monte-Carlo την πολύ καλή ομάδα των Krawietz και Tecau. Νέο τεράστιο άλμα, πάνω από 100 θέσεις για τον Πέτρο στην κατάταξη.\nΣώζοντας διπλό match point στο match tie-break, οι Πέτρος και Στέφανος Τσιτσιπάς κατόρθωσαν να φτάσουν σε μια πολύ μεγάλη νίκη απέναντι στους Kevin Krawietz και Horia Tecau με 7-6 (4), 3-6, 11-9, για να προκριθούν στον 2ο γύρο του Monte-Carlo Masters.\nΤο παιχνίδι είχε σταματήσει από τη βροχή χθες, με τους αδερφούς Τσιτσιπά να έχουν ελαφρύ προβάδισμα με 5-4 και χωρίς κανένα break να μην έχει σημειωθεί έως τότε. Σήμερα οι Krawietz και Tecau ξεκίνησαν καλύτερα, παίρνοντας ένα προβάδισμα με 5-5, 0-30, όμως ο Πέτρος υπερασπίστηκε αυτό το δύσκολο service game και το σετ πήγε σε tie-break.\nΤο tie-break ξεκίνησε με μια έντονη διαφωνία του Πέτρου και του Στέφανου με τον chair umpire Arnaud Gabas, για ένα σερβίς των αντιπάλων τους που ήταν άουτ αλλά δεν καταλογίστηκε σε πρώτο χρόνο και ο διαιτητής θεώρησε ότι οι δυο Έλληνες παίκτες έπαιξαν τον πόντο (συνεπώς δεν κατέβηκε να ελέγξει το σημάδι). Μετά απ’ αυτό οι Krawietz και Tecau προηγήθηκαν με 4-1, όμως τα αδέρφια κέρδισαν 6 πόντους στη σειρά και “γύρισαν” το tie-break με 7-4, για να κατακτήσουν το πρώτο τους σετ που έπαιξαν γενικά σε μια Masters 1000 διοργάνωση, αλλά και σε ένα χωμάτινο τουρνουά.\nΣτο 2ο σετ το ζευγάρι που βρίσκεται στο Νο.8 του ταμπλό έκανε το γρήγορο break και προηγήθηκε με 3-0. Έπειτα δεν απειλήθηκε από τη γραμμή του σερβίς και ολοκλήρωσε το σετ στο 9ο game με 6-3.\nΤο match tie-break ήταν πολύ αμφίρροπο, με τους Πέτρο και Στέφανο να προηγούνται με 5-2, αλλά τον Γερμανό και τον Ρουμάνο να περνούν στην αντεπίθεση και να κερδίζουν τους 7 από τους 9 επόμενους πόντους, φτάνοντας σε διπλό match point στο 9-7. Ο Στέφανος έσβησε με καλό σερβίς το πρώτο, ενώ πήρε πάνω του και τον επόμενο πόντο, κάνοντας το mini-break για το 9-9. Στη συνέχεια ο Tecau έκανε διπλό λάθος και στο πρώτο τους match point οι αδερφοί Τσιτσιπά τελειώσαν το ματς, με καλό σερβίς του Πέτρου που δεν μπόρεσε να επιστρέψει ο Tecau.\nΟ Πέτρος και ο Στέφανος θα επιστρέψουν στο court αύριο, λίγο μετά τις 15:00 το μεσημέρι ώρα Ελλάδας, όταν και θα αντιμετωπίσουν τους Cristian Garin και Guido Pella για μια θέση στον πρώτο τους προημιτελικό.\nTagsatpMONTE CARLOTennisTop Stories\nΤο σημερινό πρόγραμμα στο Monte Carlo


Ομόνοια-ΑΕΛ και στη μέση ο Εθνικός για το Γιάννη... | Balla.com.cy\nHomeΟμόνοια-ΑΕΛ και στη μέση ο Εθνικός για το Γιάννη...\tΑΞΙΖΕΙ\nΟμόνοια-ΑΕΛ και στη μέση ο Εθνικός για το Γιάννη...\nΔημοσιεύτηκε στις: 23/03/2017 - 11:48 Σούπερ αποδόσεις από το Stoiximan στα Κυπριακά ματς! Παίξε με 100€ bonus, 0% γκανιότα και περισσότερα από 150 ειδικά στοιχήματα για τα παιχνίδια του Κυπριακού πρωταθλήματος.\nΑπό τους καλύτερους σε απόδοση στον φετινό Εθνικό Άχνας, καταγράφει την κορυφαία του χρονιά στην α΄κατηγορία. Δικαίως ο Γιάννης Χατζηβασίλης ανέβασε τις μετοχές του με τον «Σκοτεινό» να σας ενημερώνει τα πιο κάτω.\nΈχει συμβόλαιο και του χρόνου στον Εθνικό, αλλά με μία μικρή ρήτρα που δεν ξεπερνά τις 30 χιλιάδες ευρώ μπορεί να μείνει ελεύθερος. Ήδη έχουν πλησιάσει τον ποδοσφαιριστή από την Ομόνοια και την ΑΕΛ. Αν πάντως πληρωθεί το ποσό της ρήτρας, τότε ο Γιάννης θα επιλέξει τον επόμενο του προορισμό, ανάλογα με τις συνθήκες που θα του προσφέρουν οι ενδιαφερόμενοι. Θέλει να παίξει μπάλα και όχι να μείνει στον πάγκο.\nΆρα, από τον Εθνικό θα φύγει μόνο αν του προσφέρουν πολύ καλύτερες συνθήκες στο οικονομικό αλλά και στο αγωνιστικό.\nΌταν ο Αλωνεύτης «κάρφωνε» τον ΑΠΟΕΛ (pics&vids) Ο Σκοτεινός\nDec 28, 2015ΕΝΠ: Οι επιλογές του Ρόνι Φαν ΓενέουγχτενMar 24, 2016Το απίστευτο κόλπο των Ρόκετς στις βολές των αντιπάλων (video)May 08, 2017Με ποιους θα πάει στον τελικό; Σχετικές Ειδήσεις\nΟ χάρτης του Europa League 2017-18: οι πιθανοί αντίπαλοι Απόλλωνα, ΑΕΚ και ΑΕΛ (update)\nΤο μυαλό στα μεταγραφικά\n«Ο κόσμος μένει μακριά από τα γήπεδα και οι ομάδες χρεοκοπούν» (video)


Τι θα βγάλει ο ανασχηματισμός στο υπ.Υγείας! Όλα τα σενάρια\n18 Ιουνίου 2013 | 12:36\nΣε τεντωμένο σχοινί βαδίζει η τρικομματική κυβέρνηση και όλα θα κριθούν στη νέα συνάντηση των τριών αρχηγών που ουσιαστικά θα καθορίσει και τη μετέπειτα πορεία της χώρας αλλά και όλους τους νέους χειρισμούς. Το μόνο βέβαιον είναι ότι στον ορίζοντα θα υπάρξει ανασχηματισμός και πιθανόν μετά το συνέδριο της ΝΔ. Ποια είναι τα σενάρια για το υπουργείο Υγείας\nΟι καρέκλες των τριών “ενοίκων” της οδού Αριστοτέλους έτριζαν εδώ και καιρό. Οι κόντρες και οι διαφωνίες τους στο υπουργείο Υγείας έκαναν συχνά τα σενάρια απομάκρυνσης τους να οργιάζουν. Πλέον όμως οι περισσότεροι θεωρούν σίγουρο ότι η ίδια ομάδα στην οδό Αριστέλους στο υπουργείο Υγείας δε θα υπάρξει.\nΆλλωστε το κλίμα ήταν γνωστό από την αρχή. Όλοι εναντίον όλων. Ανδρέας Λυκουρέντζος κατά Μάριου Σαλμά και τούμπαλιν και Φωτεινή Σκοπούλη κατά πάντων. Και επειδή η …καλή μέρα (ενίοτε και η κακή) από το πρωί φαίνεται, η Φωτεινή Σκοπούλη από την πρώτη στιγμή είχε βγάλει τα …άπλυτα του υπουργείου Υγείας στη φόρα είτε λέγοντας πως η ίδια δεν έχει αρμοδιότητες είτε ότι δεν υπάρχει καμία επικοινωνία μεταξύ των τριών.\nΜετά τις τελευταίες πολιτικές εξελίξεις έχουν αρχίσει τα σενάρια να δίνουν και να παίρνουν.\nΠηγές του iatropedia.gr αναφέρουν ότι ο πρωθυπουργός θα φροντίσει στον επικείμενο ανασχηματισμό, που τοποθετείται μετά το συνέδριο της ΝΔ, να “διαλύσει” την ομάδα που ο ίδιος συνέθεσε, στο υπουργείο Υγείας.\nΟρισμένες πληροφορίες επιμένουν ότι θα απομακρυνθεί όλη η ομάδα, επειδή ακριβώς ο πρωθυπουργός είναι δυσαρεστημένος με όλη τη στάση και συμπεριφορά που έχει επιδείξει.\nΆλλες πληροφορίες μιλούν για τοποθέτηση του Ανδρέα Λυκουρέντζου σε άλλο υπουργείο με αναβαθμισμένο ρόλο. Μάλιστα οι περισσότεροι το θεωρούν απολύτως βέβαιο. Κάποιοι άλλοι θέλουν το Μάριο Σαλμά να απομακρύνεται, ιδιαίτερα μάλιστα μετά την αποκάλυψη (από τον ίδιο τον κ.Λυκουρέντζο) ότι “οι δαπάνες στα φάρμακα έχουν ξεφύγει”. Κάτι που μέχρι πρόσφατα ο Μάριος Σαλμάς όχι μόνο διέψευδε αλλά ίσα ίσα πανηγύριζε για την επιτυχία του περί επίτευξη στόχων.\nΩστόσο δε λείπουν και εκείνοι οι κυβερνητικοί παράγοντες που υποστηρίζουν ότι ο Μάριος Σαλμάς μπορεί και να παραμείνει στο υπουργείο υγείας επειδή ακριβώς δεν υπάρχει άλλος …εύκαιρος που να γνωρίζει την Υγεία.\nΠάντως όπως σημειώνουν έγκυρες πληροφορίες του iatropedia.gr, ο Αντώνης Σαμαράς είναι πλήρως ενημερωμένος για τη στάση του αναπληρωτή υπουργού Υγείας, καθώς δεν είναι λίγοι οι παράγοντες της αγοράς Υγείας, που έχουν σπεύσει στο Μέγαρο Μαξίμου να πληροφορήσουν το πρωθυπουργικό περιβάλλον για τα τεκταινόμενα στην οδό Αριστοτέλους.\nΌμως αξιοσημείωτο είναι ότι τα νέα σενάρια περί του ανασχηματισμού επαναφέρουν το όνομα του Κυριάκου Μητσοτάκη ως υποψηφίου για τη θέση του υπουργού Υγείας. Ένα όνομα που είχε κυκλοφορήσει δεόντως όλο το προηγούμενο διάστημα. Όπως σημείωναν πηγές, η τοποθέτηση αυτή δε φαίνεται να τον βρίσκει και αντίθετο.\nΠάντως άλλες πληροφορίες του iatropedia.gr σημειώνουν ότι η συνάντηση των τριών αρχηγών θα φέρει νέες ισορροπίες και δεν αποκλείεται να δούμε στην οδό Αριστοτέλους πρόσωπα που δε φανταζόμαστε τα οποία μπορεί να προέρχονται τόσο από το ΠΑΣΟΚ όσο και από τη ΔΗΜΑΡ. Ίδωμεν…\nTags: ΑΝΑΣΧΗΜΑΤΙΣΜΟΣ, ΑΝΔΡΕΑΣ ΛΥΚΟΥΡΕΝΤΖΟΣ, ΔΗΜΑΡ, ΚΥΡΙΑΚΟΣ ΜΗΤΣΟΤΑΚΗΣ, ΜΑΡΙΟΣ ΣΑΛΜΑΣ, ΠΑΣΟΚ, ΡΕΠΟΡΤΑΖ ΥΓΕΙΑΣ, ΥΠΟΥΡΓΕΙΟ ΥΓΕΙΑΣ, ΦΩΤΕΙΝΗ ΣΚΟΠΟΥΛΗ


Αντ. Καράμπελας: Παρουσίαση 6 ακόμα υποψηφίων - Δραστήριοι και Ενεργοί Πολίτες - Ηλεία Οικονομία\nΑντ. Καράμπελας: Παρουσίαση 6 ακόμα υποψηφίων – Δραστήριοι και Ενεργοί Πολίτες\nΤα προφίλ των επόμενων 6 υποψηφίων Δημοτικών Συμβούλων της Κίνησης «ΠΥΡΓΟΣ-ΕΡΓΟ ΠΟΛΙΤΩΝ» ανακοινώνει ο υποψήφιος Δήμαρχος Πύργου Αντώνης Καράμπελας επιβεβαιώνοντας την εκφρασμένη θέση του για ένα ψηφοδέλτιο πολυσυλλεκτικό, με ενεργούς πολίτες και αντιπροσωπευτικό της κοινωνίας.\nΚατ’ αλφαβητική σειρά είναι οι εξής:\nΔΗΜΗΡΗΣ ΒΑΛΑΡΗΣ, Υπεύθυνος Εμπορικού Τμήματος Ένωσης Αγροτικών Συνεταιρισμών Ηλείας – Περιφερειακός Σύμβουλος\nΓεννήθηκε στο Λαντζόι το 1981. Είναι απόφοιτος του 1ου Λυκείου Πύργου και Πτυχιούχος Διεθνούς Εμπορίου της Σχολής Διοίκησης και Οικονομίας του Τ.Ε.Ι Δυτικής Μακεδονίας (Καστοριά). Εργάζεται από το 2006 στην Ένωση Αγροτικών Συνεταιρισμών Ηλείας – Ολυμπίας στον Πύργο και από το 2010 ως υπεύθυνος του Εμπορικού τμήματος. Δραστηριοποιείται πολιτικά από τα φοιτητικά του χρόνια όπου και διετέλεσε Πρόεδρος του Διοικητικού Συμβουλίου του Συλλόγου Φοιτητών. Από το 2010, συμμετέχοντας για πρώτη φορά σε εκλογές τοπικής αυτοδιοίκησης εκλέχθηκε Περιφερειακός Σύμβουλος Δυτικής Ελλάδας. Είναι παντρεμένος με τη Νατάσα Τσαντίλη και έχουν ένα παιδί.\n«Αγαπητοί συμπολίτες του Δήμου Πύργου. Η γνωριμία μας χρονολογείται από τις Περιφερειακές εκλογές του 2010, όταν πολλοί από εσάς με τιμήσατε στην εκλογή μου στο Περιφερειακό Συμβούλιο. Οι προκλήσεις και η συμμετοχή ως πολιτικό πρωταγωνιστή με συγκινούσε ανέκαθεν. Όλοι οι προοδευτικοί άνθρωποι οφείλουμε απέναντι στον τόπο και στην ιστορία του να είμαστε παρόντες. Η συμμετοχή παράγει πολιτικά αποτελέσματα, όχι η αποχή. Η μετάβαση της χώρας σε μια νέα κανονικότητα απαιτεί ρήξεις, τομές και αυτοσυνειδησία. Τώρα πρέπει να κάνουμε τις σωστές επιλογές για την τοπική αυτοδιοίκηση. Ανθρώπων με γνώση, εμπειρία, εργατικότητα και μεθοδικότητα. Ανθρώπων που έχουν παράγει αυταπόδεικτο έργο όπου και αν πέρασαν. Αυτή είναι η Κίνηση «Πύργος-Έργο Πολίτων» και ο επικεφαλής της Αντώνης Καράμπελας. Για τους παραπάνω λόγους και χωρίς καμία υστερόβουλη σκέψη θέτω την υποψηφιότητα μου στην κρίση σας.»\nΑΓΓΕΛΙΚΗ ΔΡΟΥΛΙΑ, συνταξιούχος υπάλληλος Διοικητικού Πρωτοδικείου Πύργου\nΓεννήθηκε στο Δ.Δ. Καρδαμά του Δήμου Ήλιδας το 1962. Εργάστηκε στο Διοικητικό Πρωτοδικείο Πύργου ως Γραμματέας και Προϊσταμένη Τμήματος όπου και συνταξιοδοτήθηκε το 2012. Είναι παντρεμένη με τον Δημήτρη Δρούλια, Πολιτικό Μηχανικό ΤΕ που εργάζεται στις Τεχνικές Υπηρεσίες του Δήμου Πύργου. Έχουν δυο παιδιά, την Σοφία που είναι μαθηματικός και τον Κωνσταντίνο, Φοιτητή στο Φυσικό Πανεπιστημίου Πατρών.\n«Για να αλλάξει ρότα προς την αναπτυξιακή πορεία ένας Δήμος απαιτούνται συλλογικότητα, αποφασιστικότητα, εξωστρέφεια, καινοτόμες ιδέες και προτάσεις απόλυτα τεκμηριωμένες και υλοποιήσιμες. Το πρόγραμμα που έχει καταρτήσει η Κίνηση «Πύργος ? Έργο Πολιτών» με κέρδισε αμέσως καθώς εμπεριέχει όλα αυτά τα χαρακτηριστικά ενώ και τα στελέχη της διακρίνονται για τις ικανότητες και τη διάθεση για προσφορά. Εκτιμώ πως μαζί με τον Αντώνη Καράμπελα ως δήμαρχο θα καταφέρουμε πολλά, για το παρόν και το μέλλον του τόπου που ζούμε, για τις τωρινές και τις επόμενες γενιές.»\nΔΗΜΗΤΡΗΣ ΚΑΡΑΧΑΛΙΟΣ, Λογιστής\nΓεννήθηκε στον Πύργο Ηλείας. Αποφοίτησε από το 1ο Πύργου. Είναι απόφοιτος τριτοβάθμιας εκπαίδευσης (ΤΕΙ ΠΕΙΡΑΙΑ). Ασχολήθηκε με τον κλασικό αθλητισμό και το ποδόσφαιρο. Υπηρέτησε ως έφεδρος υπαξιωματικός στις ειδικές δυνάμεις του Ελληνικού Στρατού με ειδικότητα στις τηλεπικοινωνίες. Είναι έγγαμος κ πατέρας τριών παιδιών. Είναι ιδιοκτήτης οργανωμένου λογιστικού γραφείου στον Πύργο, καθώς και επιχείρησης μηχανών γραφείου και καταστημάτων. Υπήρξε μέλος της Ένωσης Λογιστών Αθήνας και μέλος της Ένωσης Λογιστών Ν. Ηλείας.\n«Αποφάσισα να θέσω τις γνώσεις, την επιστημονική μου κατάρτιση και εμπειρία στην κρίση των συμπολιτών μου, καθώς πιστεύω πως η Τοπική Αυτοδιοίκηση χρειάζεται την απαραίτητη τεχνογνωσία για να κινηθεί σε αναπτυξιακούς ρυθμούς. Εχω απόλυτη εμπιστοσύνη στον υποψήφιο Δήμαρχο Αντώνη Καράμπελα και την Κίνηση «Πύργος -Έργο Πολιτών και προχωράμε μαζί στην κοινή προσπάθεια να βοηθήσουμε με την εμπειρία, τη συλλογικότητα και τις απόλυτα τεκμηριωμένες θέσεις μας τον τόπο που ζούμε και εργαζόμαστε. Στόχος μας ο Πύργος να ανακτήσει το χαμένο έδαφος τόσο για το σήμερα όσο και για το αύριο και τις επόμενες γενιές.»\nΚΑΤΕΡΙΝΑ ΒΛΑΧΑΝΤΩΝΗ-ΜΟΥΣΧΟΥΛΙΑ, ιδιωτική υπάλληλος, πρώην Γραμματέας Συλλόγου Τριτέκνων Ηλείας\nΓεννήθηκε στον Πλάτανο Αρχαίας Ολυμπίας και σήμερα κατοικεί στον Πύργο. Είναι παντρεμένη με τον Παναγιώτη Μουσχούλια και έχουν αποκτήσει τρία παιδιά. Τον Γιάννη, που σπουδάζει στην Γεωπονική Σχολή Βόλου, τον Βασίλη, μαθητή Β’ Λυκείου και τον Άγγελο, μαθητή Δημοτικού. Είναι απόφοιτος της λογιστικής σχολής και έχει εργαστεί ως ελεύθερος επαγγελματίας στον τομέα αυτό για αρκετά χρόνια. Έχει εργαστεί επίσης στο Υπουργείο Πολιτισμού ενώ σήμερα δραστηριοποιείται ως ιδιωτική ιδιωτική υπάλληλος σε τουριστικό κατάστημα. Ασχολείται ενεργά με τα πολιτιστικά δρώμενα και επί σειρά ετών συμμετείχε στο σύλλογο «Θεματοφύλακες της Ελληνικής Παράδοσης». Είναι από τα ιδρυτικά μέλη και πρώην γραμματέας στο Σύλλογο Τριτέκνων Ηλείας.\n«Θεωρώ ότι η παρουσία των γυναικών με γνώση και εμπειρίες στο πλευρό του καταξιωμένου υποψηφίου Δημάρχου Αντώνη Καράμπελα θα βοηθήσει στο άλμα που χρειάζεται ο σύγχρονος Πύργος για να ξεπεράσει τη μιζέρια. Για το λόγο αυτό σε συνδυασμό με την εσωτερική μου ανάγκη να αλλάξουμε την δύσκολη καθημερινότητα όλων μας και να χαράξουμε με συλλογικότητα ένα διαφορετικό αύριο για τον Δήμο μας συμμετέχω ως υποψήφια Δημοτική Σύμβουλος στην Κίνηση «Πύργος ?Έργο Πολιτών» δίπλα στον αυριανό Δήμαρχό μας. Παράλληλα θα εργαστούμε για να προωθηθούν συγκεκριμένες δράσεις στους τομείς του τουρισμού και του πολιτισμού που αποτελούν δύο από τις βασικούς πυλώνες ανάπτυξης για την πόλη μας.»\nΓΙΑΝΝΗΣ ΠΑΝΑΓΟΠΟΥΛΟΣ, εκπαιδευτικός, πρώην Δήμαρχος Ωλένης και Αντιδήμαρχος Πύργου\nΓεννήθηκε το 1961 στο Καράτουλα Ηλείας. Είναι γιος αγροτών. Αποφοίτησε από την Παιδαγωγική Ακαδημία και δίδαξε στα δημοτικά σχολεία Αγ. Άννας, Κουτσοχέρας, Μουζακίου και Καράτουλα. Το 1994 εκλέχθηκε Πρόεδρος της κοινότητας Καράτουλα και το 1995 Πρόεδρος του Συμβουλίου της περιοχής. Το 1998 εκλέχθηκε Δήμαρχος στο Δήμο Ωλένης και έθεσε τις ισχυρές βάσεις για την ανάπτυξή του. Την περίοδο 2002-2006 ήταν επικεφαλής της αντιπολίτευσης στον Δήμο. Το 2006 επανεκλέχθηκε Δήμαρχος για δεύτερη τετραετία. Το 2010 εκλέχθηκε δημοτικός σύμβουλος Πύργου και ορίστηκε Αντιδήμαρχος. Από τον Σεπτέμβριο του 2011 είναι διευθυντής του δημοτικού σχολείου Καράτουλα Μαγούλας.\n«Η ενασχόλησή μου εδώ και χρόνια με την Τοπική Αυτοδιοίκηση μου έχει δείξει πως απαιτείται πολλή δουλειά, συλλογικότητα αλλά και τεκμηριωμένος σχεδιασμός για να υλοποιηθεί ο στόχος της ισόρροπης ανάπτυξης στον Δήμο και στις τοπικές κοινότητες. Συντάσσομαι στο πλευρό του Αντώνη Καράμπελα καθώς είναι ο μόνος που μπορεί να εγγυηθεί την υλοποίηση του μεγάλου αυτού στόχου. Καταθέτω την εμπειρία και τις γνώσεις μου στην προσπάθεια ο Δήμος Πύργου να γίνει στρατηγείο ανάπτυξης για όλους και υπόσχομαι να δουλέψουμε υπεύθυνα και μεθοδικά για την υλοποίηση των στόχων.»\nΠΑΝΑΓΙΩΤΗΣ ΡΟΥΣΟΠΟΥΛΟΣ, Καθηγητής Μαθηματικών\nΓεννήθηκε και κατοικεί στον Πύργο. Απόφοιτος 1ου Λυκείου Πύργου και του Μαθηματικού Τμήματος του Πανεπιστημίου Πατρών. Υπηρέτησε για 2 χρόνια ως Έφεδρος Δόκιμος Αξιωματικός και από το 1995 εργάζεται στην ιδιωτική εκπαίδευση. Έχει εργαστεί για 3 χρόνια στην Πρόσθετη Διδακτική Στήριξη στο 1ο , 2ο και 3ο Ενιαίο Λύκειο Πύργου. Υπήρξε αθλητής στις ομάδες μπάσκετ του Κρόνου Στρεφίου και του Πύργου ’99 της οποίας ήταν και ιδρυτικό μέλος. Διετέλεσε επίσης μέλος του Διοικητικού Συμβουλίου της ομάδας μπάσκετ του Πύργου 99 από το 2004, της οποίας είναι ενεργό μέλος και ήταν για τρεις θητείες Πρόεδρος, μέχρι το 2013. Ασχολείται ενεργά με το ραδιόφωνο στον τομέα της μουσικής ενημέρωσης για πολλά χρόνια , ξεκινώντας από φοιτητής και είναι συνεργάτης του VOX FM 103,3 στον Πύργο.\n«Αποφάσισα να συμμετέχω στην κίνηση «Πύργος- Έργο Πολιτών» ως υποψήφιος Δημοτικός Σύμβουλος μετά την τιμητική πρόταση του Αντώνη Καράμπελα ο οποίος έχει τεράστια εμπειρία στην Τοπική Αυτοδιοίκηση, για να βοηθήσω στην ανανέωση που επιχειρεί μέσω του ψηφοδελτίου του. Με τις γνώσεις και τα βιώματα που έχω μπορώ να βοηθήσω στην επίλυση βασικών προβλημάτων του Δήμου μας που αφορούν και την ειδικότητά μου όπως η εκπαίδευση, καθώς και στην οργάνωση και ανάπτυξη τομέων όπως ο Αθλητισμός και ο Πολιτισμός. Και οι τρεις αυτοί τομείς αφορούν τη Νεολαία για την οποία αγωνίζομαι τα τελευταία χρόνια και αξίζει ένα καλύτερο και διαφορετικό μέλλον.”


6 Απριλίου 2017 407 Views ζώδια, προβλέψεις για το Σαββατοκύριακο\nΈνα διαφορετικό Σαββτοκύριακο, από όλα τα προηγούμενα. Ο αστρολογικός θόλος, έχει γεμίσει με ανάδρομους πλανήτες που, με την σειρά τους, θα δώσουν πολλές και ευχάριστες ανατροπές, στο σύνολο του ζωδιακού κόσμου. Ευκαιρίες αγάπης, τυχαίες συναντήσεις, και αποκαλύψεις κρυφών αισθημάτων, είναι στο μενού των επόμενων ημερών.\nΑναλυτικές ερωτικές προβλέψεις για όλα τα ζώδια:\nΚριός: Με τον Άρη να κάνει μοιραίες όψεις με την Αφροδίτη, εσείς θα έχετε τα βλέμματα πολύ κόσμου, καρφωμένα επάνω σας. Αυτό δεν σημαίνει μόνο καινούργια πρόσωπα αλλά και παλιά. Δεν χρειάζεται να κάνετε πολλά, απλά αφήστε τους άλλους να σας κάνουν… τις προσωπικές τους αποκαλύψεις. Κάποιες οικονομικές ειδήσεις, που περιμένετε, σας έρχονται.\nΠροσοχή με: Ταύρο και Ιχθείς\nΤαύρος: Είσαστε αρκετά απογοητευμένοι, από την συμπεριφορά και τις μηδαμινές πρωτοβουλίες, που έχει πάρει ο άνθρωπος σας. Αυτό είναι κάτι που, δεν το διαπιστώνετε για πρώτη φορά. Σίγουρα υπάρχουν εκατέρωθεν προβλήματα, αλλά το μόνο σίγουρο, είναι ότι έχετε χάσει… και την αισθηματική σας επικοινωνία. Ξεκινήστε και βελτιώσετε το κλίμα.\nΔίδυμοι: Έχετε ανακαλύψει πολλά, μικρά και μεγαλύτερα ψέματα και ανακρίβειες που σας έχει πει ο σύντροφος σας. Αν αυτό δεν επηρεάζει το παρόν σας, τότε δεν έχετε λόγο να γίνετε δεικτικοί. Όσοι είναι μόνοι, θα δεχτούν επίμονο φλερτ, από φιλικό τους πρόσωπο, ίσως και από τον χώρο της εργασίας τους. Μην ανταποκριθείτε άμεσα, θα ήταν επικοινωνιακό λάθος.\nΚαρκίνος: Μπορεί στο τώρα να αισθάνεστε μεγάλη μοναξιά, μέσα στην σχέση σας, αλλά αυτό είναι κάτι που μέσα από τις προτάσεις, που θα σας κάνει ο άνθρωπος σας για τις ημέρες, του Πάσχα θα αλλάξει. Κάποιοι από εσάς, δεν αποκλείεται να συζητήσουν για επίσημες δεσμεύσεις. Όσοι, είναι μόνοι …αυτό το Σαβ/Κο, θα έχουν μια σημαντική γνωριμία.\nΛέων: Είστε από τα πιο δύσκολα ζώδια στην αγάπη. Σίγουρα και πολλά αυτά τα άσχημα που έχετε περάσει στο παρελθόν σας, και στο τώρα είστε επιφυλακτικοί. Κάποιοι μέσα στις επόμενες ημέρες, θα έχουν νεότερα από το παρελθόν τους, που θα τους ξαφνιάσουν ευχάριστα. Τα τσακωμένα ζευγάρια, μέσα από την προτροπή των τρίτων, θα έχουν μέσα στις επόμενες ώρες σμίξει και πάλι.\nΠαρθένος: Μπορεί στο τώρα να έχετε προβλήματα με την σχέση σας, αλλά θα πρέπει να κάνετε το ένα επόμενο βήμα, για να τα λύσετε. Μην τα περιμένετε όλα από την άλλη πλευρά. Οι όψεις των εξωτερικών πλανητών, μέχρι και τις 15/04, σας βοηθούν να βρείτε την ισορροπία σας, και να ξεπεράσετε όλα τα εμπόδια. Οι γεννημένοι του τρίτου δεκαημέρου, θα έχουν πολλά καινούργια φλερτ στον περίγυρο τους.\nΖυγός: Υπάρχουν δύο τουλάχιστον, άτομα στον κύκλο σας, που διατηρούν αισθήματα για εσάς. Ίσως και να το έχετε αντιληφθεί αυτό. Μέσα στις επόμενες 2-4 ημέρες, θα υπάρξουν οι εξομολογήσεις, που ίσως και να σας εκπλήξουν. Επίσης μέσα στις γιορτινές ημέρες, θα έχετε και κάποιοι χωρισμένοι, επικοινωνίες από το παρελθόν που θα σας μιλούν για επανασύνδεση.\nΣκορπιός: Το καλύτερο, που έχετε να κάνετε είναι να μην πείτε και να μην αντιδράσετε σε αυτά που σας λέει ο σύντροφος σας. Μπορεί να μην συμφωνείτε, αλλά κάτω από τόσους ανάδρομους πλανήτες, μόνο μεγάλα λάθη μπορούν να γίνουν. Η προσοχή των αδέσμευτων, θα πιαστεί από τις ερωτικές προσεγγίσεις κάποιου που στο παρελθόν ….τους είχε απορρίψει.\nΠροσοχή με: Κριός και Παρθένος\nΤοξότης: Κρατήστε τα νεύρα σας. Σίγουρα έχετε δίκιο να διαμαρτύρεστε για τις λαθεμένες συμπεριφορές του ανθρώπου σας, αλλά έτσι μόνο στα άκρα θα το φτάσετε. Πείτε την δική σας άποψη, και αφήστε τον να βρει τις λύσεις. Τα ζευγάρια που έχουν μεταξύ τους χιλιομετρική απόσταση, θα βρεθούν τις μέρες του Πάσχα και να συζητήσουν για κάτι πιο επίσημο, μέσα στην Άνοιξη.\nΠροσοχή με: Ζυγός και Τοξότης\nΑιγόκερως: Έχετε προσπαθήσει, να πιάσατε στα δίχτυα του έρωτα σας, κάποιον καινούργιο άνθρωπο. Αν τελικά, αυτό που βλέπετε, δεν σας ικανοποιεί το καλύτερο που έχετε να κάνετε, είναι να ρίξετε την προσοχή σας κάπου αλλού. Εσείς που πρόσφατα έχετε χωρίσει, θα δείτε μέσα σε αυτό το Σ/Κ, κάποια σινιάλα από τον πρώην σας, που σας ζητά συνάντηση και διάλογο.\nΥδροχόος: Είσαστε η μεγάλη αγάπη κάποιου. Αυτό που έχει σημασία είναι να σας το αποδείξει και εμπράκτως. Αυτό είναι και κάτι που μέσα στις επόμενες 1-2 θα το δείτε να συμβαίνει. Επίσης, κάποια δύσκολα διαζύγια θα ολοκληρωθούν και οι σύντροφοι, θα τραβήξουν σε διαφορετικούς – καινούργιους δρόμους. Παλιές αγάπες θα επανενωθούν με τον ανάδρομο Ερμή, να δίνει τις αφορμές.\nΙχθείς: Το σεξαπίλ σας έχει μαγνητίσει, πολλά νέα άτομα γύρω σας. Αν είστε μόνοι, ανοίξτε το πράσινο φως και αφήστε, τους τολμηρούς να σας πλησιάσουν. Οι καυγάδες και οι εντάσεις, μέσα σε ζευγάρια, σιγά – σιγά θα αποχωρήσουν. Εσείς που διατηρείτε παράλληλες διαδρομές, προσοχή, καθώς ο ανάδρομος Κρόνος, θα φέρει αποκαλύψεις μυστικών.\nΠροσοχή με: Κριός και Καρκίνος\n← Τσιγγάνικη Χαρτομαντεία – Προβλέψεις Παρασκευή 07/04\nΖώδια : Προβλέψεις για τις επόμενες ημέρες →\nVisitors online – 15413:\nguests – 9130


Ο διεθνής Τύπος για την έξοδο Ελλάδας από μνημόνια | News\nNews Greece SL Ο διεθνής Τύπος για την έξοδο Ελλάδας από μνημόνια\n20.08.2018 13:36 Ελλάδα SigmaLive\nΟ Κονσταντίν Φρέιζερ, αναλυτής για την Ευρώπη στην εταιρεία TS Lombard τονίζει: «Τη Δευτέρα, ενδέχεται να υπάρξουν κάποιες θετικές κινήσεις στις αγορές ελληνικών ομολόγων, αντιδρώντας στην ευφορία της ημέρας». Ωστόσο, αναλυτές ανησυχούν ότι η κατάσταση στην Τουρκία μπορεί να επηρεάσει τα ελληνικά ομόλογα. «Τα ελληνικά ομόλογα αντιμετώπισαν μικρή επιρροή από τη γείτονα, αλλά ευτυχώς, οι ελληνικές τράπεζες είναι ελάχιστα εκτεθειμένες στην Τουρκία, ενώ και το διμερές εμπόριο είναι περιορισμένο. Θεωρητικά, δεν αναμένεται να επηρεαστεί η αγορά των ελληνικών ομολόγων», αναφέρει ο Κάρστεν Εσε, οικονομολόγος της Berenberg.\n«Η απειλή είναι περισσότερο πολιτική. Αν το μεγαλύτερο μέρος των 3,5 εκατ. Σύρων προσφύγων έλθουν στην Ελλάδα λόγω μιας πιθανής μαζικής κρίσης στην Τουρκία, θα αποτελούσε μεγάλο πολιτικό πρόβλημα για την Ελλάδα και θα μπορούσε να επηρεάσει τη θέση του πρωθυπουργού Αλέξη Τσίπρα», συμπλήρωσε ο Εσε.\n«Κάθε κοινωνία που απώλεσε το ένα τέταρτο της οικονομίας της θα έχει σοβαρά κοινωνικά προβλήματα», δήλωσε σε συνέντευξή του ο υπουργός Οικονομικών κ. Ευκλείδης Τσακαλώτος. «Ωστόσο, τα πράγματα βελτιώνονται και οι άνθρωποι μπορούν να δουν αυτή τη βελτίωση», συμπλήρωσε. Ακόμη και μετά τη διάσωση, η Ελλάδα πρέπει να συνεχίσει να σφίγγει τη ζώνη για χρόνια, ενώ οι πιστωτές παρακολουθούν τη δημοσιονομική πειθαρχία και την πρόοδο στις διαρθρωτικές μεταρρυθμίσεις. Ο πρωθυπουργός Αλέξης Τσίπρας έχει υποσχεθεί να διευκολύνει τους πολίτες που έχουν πληγεί περισσότερο με καλύτερη κοινωνική στήριξη και μισθούς, ενώ μίλησε για πιθανή μείωση των υψηλών επιχειρηματικών φόρων για να ενθαρρύνει τις προσλήψεις.\nΗ ανεργία μειώθηκε στο 19,5% από 28%, αλλά παραμένει η υψηλότερη στην ευρωζώνη. Ο κ. Τσίπρας θέλει να οικοδομήσει μια ώθηση μετά την άνοδο της οικονομίας κατά 1,4% πέρυσι, αργή ανάκαμψη από μια συρρίκνωση που θυμίζει τη Μεγάλη Ύφεση στις ΗΠΑ. Η Ελλάδα έχει πλεόνασμα προϋπολογισμού, ενώ ο Τσίπρας στοχεύει να ξεκινήσει την πώληση ελληνικών ομολόγων εκ νέου στις αγορές εντός δύο ετών. Αυτή η προοπτική έχει δώσει την αίσθηση ότι η κρίση μπορεί τελικά να εξασθενεί. Ωστόσο, για τη συντριπτική πλειοψηφία των εργαζομένων, η αγορά εργασίας της Ελλάδας παραμένει ένα τραχύ τοπίο. Για να καταστήσουν την οικονομία πιο ανταγωνιστική, οι πιστωτές της Ελλάδας έθεσαν όρους λιτότητας που περιλάμβαναν την αναστολή των συλλογικών διαπραγματεύσεων και την άμβλυνση των όρων για απολύσεις. Οι μισθοί στον δημόσιο και στον ιδιωτικό τομέα μειώθηκαν περισσότερο από 20%, ενώ ο μηνιαίος κατώτατος μισθός, από 751 ευρώ, μειώθηκε σε 586 το 2012, το δεύτερο χαμηλότερο στην ευρωζώνη. Σήμερα, οι περισσότερες θέσεις εργασίας είναι στον κατώτατο μισθό. Τουλάχιστον οι μισές περιλαμβάνουν συμβάσεις προσωρινής ή μερικής απασχόλησης.\nMoσκοβισί: Η Ελλάδα οδεύει προς βιώσιμη ανάκαμψη


ΤΟ ΓΡΕΚΙ: Εγώ, ο Στουρνάρας!\nη χώρα μας ήταν ανεξάρτητη.\nΔυστυχώς δεν είναι! απόδειξη ότι ο κ. Στούρν συναρτά τη δημιουργία πρωτογενούς παρ’ ημίν πλεονάσματος με την όποια συζήτηση, από πλευράς Γερμανίας, περί του Αναγκαστικού Κατοχικού Δανείου. Τι σχέση έχουν αυτά τα δύο μεταξύ τους; (εκτός απ’ τον ραγιαδισμό του ανδρός) καμία! αλλά δουλειά του κ. Στουρν είναι να συσχετίζει τα πράγματα. Επί παραδείγματι την πρώτη κατοικία με την κατάσχεσή της. Το μισθό με την περικοπή του. Τον εργαζόμενο με την απόλυση. Τον άνθρωπο με την αυτοκτονία.\nΑ όλα κι όλα! Ο κ. Στουρν έχει αναλάβει να κάνει μιαν τόσο βρόμικη δουλειά, που δύσκολα άλλος άνθρωπος θα μπορούσε να αναλάβει, ακόμα κι από ‘κείνους που η Γερμανία του χερ Σόιμπλε απασχολεί με μισθό 1,5 Ευρώ την ημέρα ως αχθοφόρους στους σιδηροδρομικούς σταθμούς.\nΠρόκειται βεβαίως για μετανάστες (για την εργασία των οποίων οι Γερμανοί έχουν ανέκαθεν μια λιγούρα), όμως, σ’ αυτήν τη ζωή όλοι μετανάστες είμαστε. Περαστικοί. Ολοι κάποια μέρα θα πεθάνουμε. Τι φταίει ο κ. Στουρν, αν κάνει τον τροχονόμο σε αυτή τη διαδικασία; Προσωπικώς θαυμάζω το σθένος του. Λίγο είναι να έχεις κάνει τις εργασιακές σχέσεις ζούγκλα κι ύστερα να κανονίζεις αν θα μας φάει ο λιόντας ή ο γορίλας ή ο κροταλίας, χωρίς να μείνει κανείς παραπονεμένος.\nΟχι! ο κ. Στουρν βάζει τάξη στον θάνατο. Δεν είναι τσαπατσούλης όπως ο Γιωργάκης που μας πέταξε στην κόλαση κι ύστερα έφυγε για διακοπές στον παράδεισο, ούτε σαν τον κ. Σαμαρά που έχει κάνει success story τη μαλθακία, ούτε σαν τον Μπενύτο που τον απασχολεί μόνον πως από Αντιπρόεδρος Θεού θα γίνει Θεός. Οχι!\nΟ κ. Στουρν δουλεύει μεθοδικά και συστηματικά για να παίρνει 369.000 Ευρώ το χρόνο ο Τραπεζίτης που θα σου φάει το σπίτι, δουλεύει επίπονα για να κάνει τις μαλακίες (όλες τις μαλακίες) του κ. Θεοχάρη νόμους του κράτους, ιδρώνει νυχθημερόν για να πουλήσει τα ύδατα και τα δίκτυα, για να πληρώνει με νέα χρέη το χρέος – δεν είναι ένας τυχάρπαστος ο κ. Στουρν, αλλά ένας δίκαιος κριτής, που ξέρει καλύτερα απ’ τον Μίνωα, μη σας πω κι απ’ τον Οσιρι να μοιράζει ακριβοδίκαια τον θάνατο. Του εμποράκου. Του εργάτη. Του καθενός – πλην Δυνατών, Δυναστών και Επικυριάρχων.\nΟ κ. Στουρν, δεν είναι ένας τυχαίος που κυκλοφορεί ελεύθερος και χαρούμενος σαν τον κ. Μαντέλη, τον κ. Σημίτη ή τον κ. Αλογοσκούφη, αντιθέτως είναι ένας συγκροτημένος άνθρωπος, προγραμματισμένος (σαν ρομπότ, θα έλεγα) να φθάσει το χρέος στον Θεό – ως το 2060 η Ελλάδα, αν από Λετονία δεν γίνει Τανζανία, θα χρωστάει ακριβώς όσα χρώσταγε πριν ανακαλύψει ο Γιωργάκης το Καστελόριζο κι ο Μπενύτο τον διαφορισμένο λογισμό του ΦΠΑ στις μπουγάτσες.\nΜε την πολιτική λοιπόν Στουρν – Σαμαρά – Μπενύτο, 1000 άνθρωποι την ημέρα χάνουν τη δουλειά τους, ένας αυτοκτονεί μέρα παρά μέρα και 1000 ακόμα θα χάνουν τα σπίτια τους ανά εξάμηνο. Πρόκειται για γερμανική μεθοδικότητα και αποτελεσματικότητα κατ’ αντίθεσιν προς το θάνατο που σκόρπαγαν χαοτικά ως πριν τρία χρόνια οι ελληνικές κυβερνήσεις – για παράδειγμα: μας έλεγαν ότι είχαμε 1.100.000 δημόσιους υπαλλήλους ενώ είχαμε 670.000 (με τους στρατιωτικούς, τους εκπαιδευτικούς και τους γιατρούς μέσα).\nΜας έλεγαν ψέματα – ντροπή τους! Ενώ τώρα ο κ. Στουρν και οι συν αυτώ μας λένε την αλήθεια: ως τον Σεπτέμβρη θα φάω 12.500, μετά άλλες 30.000, ως το 2016 η ανεργία θα φθάσει στο 34%, με τα νέα ωράρια θα κλείσω άλλες 100.000 μαγαζιά, σε έξι μήνες θα μαζέψω 10 δις φόρους αντί για 6,5 δις που έλεγα – επήλθε μια τάξις! Ξέρεις πλέον ποιο εκτελεστικό απόσπασμα θα σε φάει, ποιο ντόπερμαν σε κυνηγάει – δεν είναι λόγο! Σιγά – σιγά, θα βάλουμε και μεις μια τάξη στη ζωή μας, θα γίνουμε Γερμανοί, έστω και μετά θάνατον.\nΔιότι αν γίνεις Γερμανός με μισθό Λεττονού, χρέη Τανζανού κι ελπίδες Βουλγάρου, πεθαίνεις νωρίς. Συνεπώς, κι ας κλείσουμε με αυτό πριν να σας ευχηθώ «καλή βδομάδα» ο κ. Στουρν είναι ένας θάνατος πολύ σοβαρός και χειρίζεται τα πράγματα σαν Γραφείο Τελετών στο Μόναχο κι όχι στην Κάτω Καρκαλού.\nΘαυμάζω το σθένος του να θαυμάζει το σθένος του χερ Σόιμπλε, να το κάνουμε Προεδρικό Διάταγμα να το θαυμάζουμε όλοι.\nΚαλημέρα και ζίγκ, χάιλ!\nΑναρτήθηκε από Greki στις 12:11 μ.μ.


** APARTMENT NIGRITUS A38, ΝΤΟΥΜΠΡΌΒΝΙΚ **\nApartment Nigritus A38 Ντουμπρόβνικ\nGornji Kono 56 C, Ντουμπρόβνικ, Κροατία\nΤο Nigritus A38 παρέχει προσιτή διαμονή στο Ντούμπροβνικ.\nΣε μόλις 10 λεπτά με τα πόδια θα βρεθείτε σε Dominican Monastery, Rector's Palace και Mountain Srđ.\nOnofrio's Fountain βρίσκεται 1200 μέτρα από το κατάλυμα και Dubrovnik old town είναι 1150 μέτρα μακριά.\nΑυτό το ξενοδοχείο διαθέτει δορυφορική τηλεόραση, ρύθμιση κλιματισμού, καναπέ, ιδιωτικό μπαλκόνι και θυρίδα ασφαλείας για λάπτοπ σε όλα τα δωμάτια. Όλα τα μπάνια προσφέρουν σεσουάρ, πετσέτες και ρόμπες.\nApartment Nigritus A38, Κροατία\nΞενοδοχείο The Bangkok Major Suite\nΞενοδοχείο The Mix\nΞενοδοχείο Canal Grande\nΠανδοχείο Edgewater & Riverside Grill\nΞενοδοχείο Domus Selecta Sant Pere Del Bosc & Spa\nBed and Breakfast Marmalade Bed & Breakfast\nΞενοδοχείο Best Western Glenridding\nΞενοδοχείο Ifsc City\nΔιαμέρισμα San Marco\nΔιαμέρισμα Afrodita 2 Freya\nΞενοδοχείο Smartline Vasia Village


ΣΗΜΑΝΤΙΚΗ ΑΝΑΚΟΙΝΩΣΗ – ΝΕΑ ΜΕΤΡΑ 3-11-2020 ΕΩΣ 30-11-20 - ΤΟ ΓΡΑΦΕΙΟ ΜΑΣ ΛΕΙΤΟΥΡΓΕΙ ΚΑΝΟΝΙΚΑ ΤΗΡΩΝΤΑΣ ΟΛΑ ΤΑ ΜΕΤΡΑ ΑΣΦΑΛΕΙΑΣ\nΣτις Δημόσιες Υπηρεσίες, η εξυπηρέτηση του κοινού γίνεται μόνον σε επείγουσες περιπτώσεις και υποχρεωτικά μόνον κατόπιν ραντεβού.\nΤα Δικαστήρια λειτουργούν κανονικά, με την τήρηση πάντα των σχετικών αποστάσεων και μέτρων ασφαλείας.\nΣτα Υποθηκοφυλάκεια και τα Κτηματολογικά γραφεία επιτρέπονται οι συναλλαγές και ο έλεγχος στο αρχείο κατόπιν ραντεβού.\nΗ λειτουργία του δικηγορικού γραφείου KCH συνεχίζεται κανονικά τηρώντας πάντοτε τις οδηγίες της Ελληνικής Κυβέρνησης καθώς και όλα τα αναγκαία μέτρα για τη διασφάλιση της υγείας του προσωπικού και τω αξιότιμων πελατών του.\nΣημειώνεται ότι η μετάβαση σε συμβολαιογράφο ή δικηγόρο μπορεί να γίνει μόνο με την χορήγηση της σχετικής βεβαίωσης από τον ίδιο προς τον πελάτη. Απαιτείται επίσης και αποστολη SMS με κείμενο: 3 (κενό) Ονοματεπώνυμο Διεύθυνση στο 13033.


Στην "φάκα" οι ληστές με τις μάσκες σιλικόνης - Ειδήσεις Newsit.gr\nNewsit / ΕΙΔΗΣΕΙΣ / Έγκλημα / Στην «φάκα» οι ληστές με τις μάσκες σιλικόνης\nΣτην «φάκα» οι ληστές με τις μάσκες σιλικόνης\nΔημοσιεύθηκε: 12.10.2017 | 18:58\nΕγκληματική οργάνωση που λήστευε τράπεζες και έκλεβε οχήματα εξαρθρώθηκε από την Υποδιεύθυνση Δίωξης Εγκλημάτων κατά Ζωής της Ασφάλειας Αττικής. Το κουβάρι για την δράση τους άρχισε να ξετυλίγεται μετά από την τελευταία τους ληστεία σε τράπεζα στο Παλαιό Φάληρο.\nΛίγες ώρες μετά τη ληστεία που έκανε την περασμένη Δευτέρα σε τράπεζα, στο Παλαιό Φάληρο, συνελήφθησαν, τρία μέλη της οργάνωσης, ηλικίας 38, 39 και 46 ετών.\nΣτην τελευταία ληστεία τους οι δύο από τους συλληφθέντες, φορώντας ο ένας κράνος μοτοσικλετιστή και ο άλλος μάσκα σιλικόνης, μπήκαν σε τράπεζα του Παλαιού Φαλήρου. Με την απειλή περιστρόφου και χειροβομβίδας ακινητοποίησαν πελάτες και υπαλλήλους και στη συνέχεια πήραν χρηματικό ποσό.\nΣύμφωνα με την αστυνομία, ταυτοποιήθηκε η δράση των συλληφθέντων και σε πολλές υποθέσεις κλοπών αυτοκινήτων. Την ίδια ώρα εξετάζεται η συμμέτοχη τους και σε άλλες ανεξιχνίαστες ληστείες, καθώς και σε διάφορες συναφείς εγκληματικές πράξεις.\nΚατασχέθηκαν σχεδόν 13.000 ευρώ


Ολλανδία Αν μας ρωτήσουν ποιά χώρα μας έρχεται στο νου αν μας πουν τις λέξεις ανεμόμυλοι, ξυλοπάπουτσα, φράγματα, ποδήλατα και τουλίπες, και πούμε η Ολλανδία, ξέρουμε αρκετά γι’ αυτήν ώστε να απολαύσουμε το ταξίδι μας εκεί. Θα ξαναδούμε μία χώρα που έχει ένα από τα επτά θαύματα του σύγχρονου κόσμου, το σύστημα προστατευτικών φραγμάτων, που έχουν κάνει δυνατό τον διπλασιασμό του εδάφους της. Θα μάθουμε ακόμα για την κοινωνική ανοχή με την οποία αντιμετωπίζονται προβλήματα – ταμπού για άλλες χώρες, οι εξαρτησιογόνες ουσίες, η πορνεία, οι γάμοι ομοφύλων, οι αμβλώσεις και η ευθανασία. Αν, αντίθετα, δεν απαντήσουμε πως πρόκειται για την Ολλανδία, το ταξίδι μας γίνεται περίπου …υποχρεωτικό!\nΤο ξενοδοχείο Gresham Memphis του 'Αμστερνταμ βρίσκεται σε μία από τις πιο μοδάτες περιοχές της πρωτεύουσας της Ολλανδίας.\nΤο NH City North είναι ένα σύγχρονο ξενοδοχείο, σε κεντρική τοποθεσία, αφού απέχει μόνο 1500 μέτρα από τον Κεντρικό Σταθμό (Centraal Station), βόρεια του Άμστερνταμ. Πλήρως ανακαινισμένο το 2000, προσφέρει χώρους κλιματιζόμενους και εξοπλισμένους με ελαφριά μοντέρνα επίπλωση με υφάσματα σε ωραίους χρωματικούς συνδυασμούς. Όλα τα δωμάτια είναι εξοπλισμένα με καλωδιακή τηλεόραση, τηλέφωνα, ασύρματη πρόσβαση στο διαδίκτυο, δυνατότητα παρακολούθησης ταινιών επί πληρωμή και δωρεάν είδη καθαριότητας.\nΣτα Ολλανδικά Βουνά / In the Dutch Mountains


Οι ωφελούμενοι του Κ.Η.Φ.Η. Πρέβεζας τηρώντας το έθιμο,κόψανε λουλούδια από την εξοχή και φτιάξανε ένα υπέροχο στεφάνι στέλνοντας τις ευχές τους για ένα μήνα τυχερό,ευωδιαστό και λουλουδένιο για όλους. | Preveza Today\nHomeΠρέβεζαΚοινωνίαΟι ωφελούμενοι του Κ.Η.Φ.Η. Πρέβεζας τηρώντας το έθιμο,κόψανε λουλούδια από την εξοχή και φτιάξανε ένα υπέροχο στεφάνι στέλνοντας τις ευχές τους για ένα μήνα τυχερό,ευωδιαστό και λουλουδένιο για όλους.\nΌπως κάθε χρονιά,το πρωτομαγιάτικο στεφάνι είναι ένα έθιμο το οποίο τηρείται πιστά σε πολλά μέρη της χώρας.Έτσι την Πρωτομαγιά γιορτάζεται πανηγυρικά η επικράτηση της άνοιξης,η επικείμενη έλευση του καλοκαιριού και η αναγέννηση προπαντός της φύσης.Οι ωφελούμενοι του Κ.Η.Φ.Η. Πρέβεζας τηρώντας το έθιμο,κόψανε λουλούδια από την εξοχή και φτιάξανε ένα υπέροχο στεφάνι στέλνοντας τις ευχές τους για ένα μήνα τυχερό,ευωδιαστό και λουλουδένιο για όλους.\nΗ Δομή ‘Κ.Η.Φ.Η.στο Δήμο Πρέβεζας ‘ έχει ενταχθεί στο Ε.Π. « Ήπειρος 2014-2020» στον άξονα προτεραιότητας «ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ, ΚΟΙΝΩΝΙΚΗ ΕΝΤΑΞΗ ΚΑΙ ΚΑΤΑΠΟΛΕΜΗΣΗ ΔΙΑΚΡΙΣΕΩΝ», που συγχρηματοδοτείται από το Ευρωπαϊκό Κοινωνικό Ταμείο.\nΑπολογισμό Δράσεων του Επιμελητηρίου Πρέβεζας για το έτος 2017\nΑνακοίνωση N.E. Πρέβεζας του ΣυΡιζΑ, σχετικά με τη νέα Στεγαστική Πολιτική του υπουργείου Εργασίας, Κοινωνικής Ασφάλισης και Κοινωνικής Αλληλεγγύης\nΣαν σήμερα αυτοκτονεί ο Καρυωτάκης – «Συμβουλεύω όσους ξέρουν κολύμπι να μην επιχειρήσουνε ποτέ να αυτοκτονήσουν δια θαλάσσης». Το τελευταίο χειρόγραφο του Κώστα Καρυωτάκη πριν αυτοκτονήσει…. (Βίντεο)\n21-07-2016, 17:01:00 Ομάδα Σύνταξης Άποψη, Επισημάνσεις\nΣτις 21 Ιουλίου 1928 σιγεί μια από τις σπουδαιότερες πένες της λογοτεχνίας. Ο ποιητής και πεζογράφος, Κώστας Καρυωτάκης βάζει τέλος στη ζωή του αφήνοντας εκτός από σπουδαία πολιτιστική κληρονομιά, πολλά αναπάντητα ερωτήματα ως προς τα […]\nΔιακοπή κυκλοφορίας σε τμήμα από τη διασταύρωση Ε.Ο. 19 Αρχαγγέλου – Γλυκής προς Κρυοπηγή έως την Κρυοπηγή\n02-04-2018, 16:56:00 Ομάδα Σύνταξης Κοινωνία, Πρέβεζα\nΑπό την Περιφερειακή Ενότητα Πρέβεζας ανακοινώνεται η άμεση διακοπή και απαγόρευση της κυκλοφορίας σε τμήμα της οδού από την διασταύρωση της Ε.Ο. 19 Αρχαγγέλου – Γλυκής προς Κρυοπηγή έως την Κρυοπηγή Στη σχετική ανακοίνωση […]\nΕΠΣ Π-Λ.: Το πρόγραμμα αγώνων της Ημιτελικής φάσης του Κυπέλλου 2016-2017\n26-01-2017, 10:45:00 Ομάδα Σύνταξης Αθλητικά, Πρέβεζα\nΚΥΠΕΛΛΟ, ΗΜΙΤΕΛΙΚΗ ΦΑΣΗ ΑΠΟΛΛΩΝ ΠΑΡΓΑΣ – Α.Ο. ΠΑΛΑΙΡΟΥ ΤΕΤΑΡΤΗ 15/2/2017 14:30 ΠΑΡΓΑΣ ΠΑΝΛΕΥΚΑΔΙΟΣ Α.Σ.-Κ. – ΑΥΓΕΡΙΝΟΣ ΜΑΡΑΝΤΟΧΩΡΙΟΥ ΤΕΤΑΡΤΗ 22/2/2017 14:30 ΛΕΥΚΑΔΑΣ’ΠΛΑΤ.ΓΡΗΓΟΡ.’


ΑΠΟΣΤΡΑΤΟΙ ΑΡΓΟΛΙΔΑΣ: Το χρονικό της ένστολης Πανελλαδικής διαμαστυρίας των Σωμάτων Ασφαλείας στη Θεσσαλονίκη [vid]\nΤο χρονικό της ένστολης Πανελλαδικής διαμαστυρίας των Σωμάτων Ασφαλείας στη Θεσσαλονίκη [vid]\nΠΗΓΗ : " PoliceNet " ( Tα video στην πηγή της ανάρτησης ).\nΔημοσιευμένο στο : http://www.thesstoday.gr\nΜε τον Υπουργό Μακεδονίας-Θράκης Θόδωρο Καράογλου συναντήθηκε αντιπροσωπεία των ένστολων, στον οποίο επέδωσαν ψήφισμα. Από την πλευρά του ο κ. Καράογλου δεσμεύτηκε ότι θα μεταφέρει τα αιτήματά τους.\nΓια το δεύτερο δεκαήμερο του Οκτώβρη προγραμματίζουν νέες κινητοποιήσεις με πανελλαδική απεργία και συγκέντρωση διαμαρτυρίας στην Αθήνα.\n19:50 Στο ΥΜΑΘ έφτασε η πορεία\n19:34 Αντιπροσωπεία των ενώσεων επισκέφθηκε και τα γραφεία της ΔΗΜΑΡ, των Ανεξαρτητων Ελλήνων και του ΣΥΡΙΖΑ\n19:24 Κλειστά και τα δύο ρεύματα της Εγνατία. Σε λίγο η πορεία πλησιάζει στη Βενιζέλου\n19:10 Στη Νομαρχιακή Επιτροπή του ΠΑΣΟΚ, στη Β. Ηρακλείου, σταμάτησε η πορεία\n18:55 "Βγείτε να δείτε που μας οδηγείτε" φωνάζουν οι ένστολοι έξω από τα γραφεία της Νομαρχιακής Επιτροπής της Νέας Δημοκρατίας, ενώ αντιπροσωπεία τους ανέβηκε στα γραφεία.\n18:40 Ξεκίνησε η πορεία, η οποία κινείται ανάποδα στη Λ. Νίκης και μέσω των οδών Μ. Ιωσήφ, Τσιμισκή, Αριστοτέλους, Εγνατία και Βενιζέλου θα καταλήξει στο ΥΜΑΘ.\nΝωρίτερα, στον Λευκό Πύργο πραγματοποιήθηκε η συγκέντρωση των σωμάτων ασφαλείας, στο πλαίσιο των κινητοποιήσεων διαμαρτυρίας, στο περιθώριο της 78ης ΔΕΘ.\nΑπό τις 17:00 αστυνομικοί, πυροσβέστες και λιμενικοί έχουν μαζευτεί γύρω από το μνημείο-σύμβολο της Θεσσαλονίκης, για να εκφράσουν την αντίδρασή τους στις περικοπές, ενώ ήδη, όπως λένε, εκτελούν τα καθήκοντά τους χάρη στη φιλοτιμία τους, αφού οι ελλείψεις είναι σημαντικές.\nΣτη συγκέντρωση παίρνουν μέρος ένστολοι από διάφορες περιοχές, κυρίως της Βόρειας Ελλάδας, ενώ στις ομιλίες τους, αναφέρθηκαν στα προβλήματα που αντιμετωπίζουν στην καθημερινότητά τους και τις προσπάθειες που έχουν καταβάλει για την εξεύρεση λύσης.\nΑπό τη συγκέντρωση δεν λείπει ο παλμός με συνθήματα, πανό, ακόμα και πυρσούς.\nΜπουτάρης: Από τότε που σταμάτησε η Δημ. Αστυνομία, η πόλη...\nΧαιρετισμό απηύθυνε ο Δήμαρχος Θεσσαλονίκης, Γιάννης Μπουτάρης, ο οποίος αναφέρθηκε στο ρόλο της Δημοτικής Αστυνομίας, ένστολοι και αυτοί, σημειώνοντας πως από τη μέρα που σταμάτησε η λειτουργία της, η πόλη έχει αλλάξει προς το χειρότερο, ρίχνοντας την ευθύνη στην Κυβέρνηση.\nΤζιτζικώστας: Δεν δεχόμαστε να φυλάνε τα χωριά μας παρακρατικές οργανώσεις\nΣτους συγκεντρωμένους μίλησε και ο Περιφερειάρχης Κεντρικής Μακεδονίας, Απόστολος Τζιτζικώστας, αναφέροντας: "Δεν δεχόμαστε μειώσεις σε μισθούς και δεν δεχόμαστε να φυλάνε τα χωριά και τις πόλεις μας, παρακρατικές οργανώσεις. Για αυτό είμαστε ενάντια στην υποβάθμιση των σωμάτων ασφαλείας".\nΑξιοσημείωτη είναι η παρουσία εκπροσώπων κομμάτων της αριστεράς (ΚΚΕ, ΣΥΡΙΖΑ, ΔΗΜΑΡ), το "παρών" έδωσαν και μέλη της ΑΔΕΔΥ, ενώ σε μικρή απόσταση από τη συγκέντρωση των ένστολων από τα σώματα ασφαλείας, βρίσκονται συνάδελφοί τους, αστυνομικοί, που είναι σε υπηρεσία, στα μέτρα ασφαλείας για τη συγκέντρωση και την πορεία που θα ακολουθήσει στους κεντρικούς δρόμους της πόλης.\nnewsIT.gr "Συνεχίζουν να μας απαξιώνουν"\nΔηλώσεις Φωτόπουλου μετά τη συνάντηση με τον Καράογλου\nΣτο υπ. Μακεδονίας-Θράκης κατέληξε η πορεία των ενστόλων\nThessToday.gr - Ένστολοι στο ΥΜΑΘ\nΣτο υπ. Μακεδονίας-Θράκης\nΟι ένστολοι επέδωσαν ψήφισμα στα γραφεία της ΝΔ\nThessToday.gr - Ένστολοι ΝΟΔΕ\nThessToday.gr - Θεσσαλονίκη πορεία ένστολοι 6/9/2013\nThessToday.gr - Ένστολοι πυρσός\nOμιλίες κατά τη διάρκεια των κινητοποιήσεων των ενστόλων\nH βουλευτής των ΑΝ.ΕΛ. Σταυρούλα Ξουλίδου στις κινητοποιήσεις των ενστόλων\nΟ Απόστολος Τζιτζικώστας για τις κινητοποιήσεις των ενστόλων\nRthess.gr - Δήλωση Τζιτζικωστα\nH βουλευτής της ΔΗΜΑΡ Κατερίνα Μάρκου στο zougla.gr\nRthess.gr- Μπουταρης δήλωση\nΑναρτήθηκε από ΑΠΟΣΤΡΑΤΟΙ ΑΡΓΟΛΙΔΑΣ στις 11:18 π.μ.


Η Μελίνα Κανά και ο Δημήτρης Ζερβουδάκης στον Σταυρό του Νότου | CultureNow.gr\nΑρχική Σελίδα » Μουσικά Νέα » Η Μελίνα Κανά και ο Δημήτρης Ζερβουδάκης στον Σταυρό του Νότου\nCULTURENOW / 07-02-2018 / 17:22\nΟ Δημήτρης Ζερβουδάκης και η Μελίνα Κανά ταξιδεύουν τους ακροατές από την σκηνή του Σταυρού του Νότου.\n“Φίλες και φίλοι με μεγάλη χαρά σας ανακοινώνουμε και “επίσημα” πια την έναρξη της συνεργασίας μας. Μία καλλιτεχνική συνεύρεση την οποία θεωρoύμε πως “χρωστούσαμε” στην μεταξύ μας σχέση μες τα χρόνια. Τα τραγούδια; Πολλά κι αγαπημένα! Τα πρόσωπα; Παρόντα! Οι στιγμές; Κερνάνε χρόνο! Καλή αντάμωση…” – Δημήτρης Ζερβουδάκης – Mελίνα Kανά\nΔημήτρης Ζερβουδάκης και Μελίνα Κανά σε χειμερινή περιοδεία\nΈξτρα παράσταση: 30 Μαρτίου


Δευ. 6 ΑΠΡ 20 10:31\nΤην ευκαιρία να σημειώσει μία σπουδαία εκτός έδρας νίκη στην Ευρωλίγκα και να ξαναμπεί δυναμικά στο παιχνίδι της πρόκρισης στην οκτάδα, έχασε απόψε ο Ολυμπιακός.\nΟι "ερυθρόλευκοι" ηττήθηκαν με 71-70 από τη Μακάμπι στο Τελ Αβίβ, παρά την πολύ καλή τους εμφάνιση. Δήμιος του Ολυμπιακού ήταν ο Γουίλμπεκιν που με τρίποντο στα 10'', διαμόρφωσε το τελικό σκορ, με τους παίκτες του Μπαρτζώκα να κάνουν λάθος στην τελευταία τους επίθεση. Η ελληνική ομάδα είχε σταθερό προβάδισμα στο τελευταίο δεκάλεπτο (μέχρι και 7 πόντους) όμως στα τελευταίο δίλεπτο, δεν είχε την ψυχραιμία να κρατήσει το "διπλό", λίγες μέρες πριν από τον εμφύλιο με τον Παναθηναϊκό στο ΣΕΦ (3/3).Στο 18-8 η Μακάμπι, μόνη πλέον στην τέταρτη θέση. Στο 11-15 ο Ολυμπιακός που... αυτοκτόνησε.


Προς άμεση κατάπαυση του πυρός μετά τις δολοφονικές επιθέσεις του Ουκρανικού Στρατού βίντεο\nΟι εξελίξεις στην Ουκρανία είναι ραγδαίες, σας τις μεταφέρουμε με την χρονική σειρά των γεγονότων. Μετά τη νύχτα τρόμου που έζησε η Ανατολική Ουκρανία και τους νεκρούς από τα τυφλά χτυπήματα του Ουκρανικού Στρατού η κατάσταση οδηγείται σε κατάπαυση του πυρός.\nΣας παραθέτουμε τις ειδήσεις έτσι όπως τις έδωσε το RT.\nΟ πρόεδρος της Ουκρανίας Petro Poroshenko ζήτησε κατάπαυση του πυρός μέσα σε μια περιοχή ακτίνα 40 χιλιομέτρων από όπου η πτήση MH17 Malaysian Airlines συνετρίβη. Η Ρωσία κάλεσε όλους τους ρωσόφωνους αυτονομιστές στην ανατολική Ουκρανία να καταθέσουν τα όπλα τους, ενώ οι επιθεωρητές να διερευνούν τα αίτια της τραγωδίας.\nΤρίτη, 29 Ιουλίου\nΤο Κίεβο δηλώνει έτοιμο για κατάπαυση του πυρός "τώρα," υποστήριξε ο υπουργός Εξωτερικών των ΗΠΑ Τζον Κέρι, μετά από συνάντηση με τον Υπουργό Εξωτερικών της Ουκρανίας Pavlo Klimkin στην Ουάσιγκτον. Ο Αμερικάνος Υπ.Εξ. πρόσθεσε ότι ο Πρόεδρος Πέτρο Poroshenko είναι επίσης έτοιμος να ξεκινήσει συνομιλίες με τους αυτονομιστές στα νοτιοανατολικά της χώρας.\nΟ Ρώσος υπουργός Εξωτερικών Σεργκέι Λαβρόφ σε τηλεφωνική συνομιλία που είχε με τον Αμερικανό Υφυπουργό Τζον Κέρι ζήτησε από την Ουάσιγκτον να επηρεάσει το Κίεβο για να επιτευχθεί άμεση κατάπαυση του πυρός και να αρχίσουν διαπραγματεύσεις με τους αυτονομιστές.\nΟ Λαβρόφ τόνισε την ανάγκη όλοι να επιστρέψουν στα της συμφωνίας της Γενεύης (στις 17 Ιουλίου), συμπεριλαμβανομένης και της κατάπαυσης πυρός και να αρχίσει αμέσως η διαδικασία της συνταγματικής μεταρρύθμισης η οποία θα αφορά όλες τις περιοχές της Ουκρανίας.\nΟι δύο διπλωμάτες συμφώνησαν επίσης να εφαρμόσουν το ψήφισμα του Συμβουλίου Ασφαλείας του ΟΗΕ το οποία απαιτεί ανεξάρτητη έρευνα για τα αίτια της καταστροφής MH17 καθώς και κατάπαυση του πυρός στην περιοχή γύρω από τον τόπο της συντριβής.\nΕκκένωση άρχισε στην ουκρανική πόλη Ντόνιετσκ λόγω καταιγιστικών πυρών πυροβολικού με πυραύλους μεγάλου διαμετρήματος, αποφάσισε το δημοτικό συμβούλιο με δήλωση στην ιστοσελίδα του. Ο βομβαρδισμός έχει ήδη καταστρέψει ένα κτίριο κατοικιών και ένα κτίριο διοικητικής μέριμνας, ενώ τρεις πύραυλοι έπεσαν στο πάρκο της πόλης, σύμφωνα με το δημοτικό συμβούλιο.\n9:01 GMT: Πέντε κάτοικοι οίκου ευγηρίας έχασαν τη ζωή τους στο Λουγκάνσκ μετά από αεροπορική επιδρομή με στόχο το κτίριο (;;) που πραγματοποιήθηκε από την Ουκρανική Αεροπορία σύμφωνα με το πρακτορείο Interfax και τις αρχές της πόλης. Ο οίκος βρίσκεται στην Artemovksy του Lugansk. Μέλη της τοπικής πολιτοφυλακής δήλωσαν ότι το κατεστραμμένο κτίριο βομβαρδίστηκε από τις δυνάμεις του Κιέβου.\n"Οκτώ πολίτες τραυματίστηκαν. Ενενήντα έξι αποστολές διακομιδής τραυματιών πραγματοποιήθηκαν με ασθενοφόρα στα νοσοκομεία κατά τη διάρκεια των τελευταίων 24 ωρών, σύμφωνα με την ιστοσελίδα του δημοτικού συμβουλίου του Ντόνιετσκ.\nΔείτε τα βίντεο από τα γεγονότα, προσοχή σκληρές εικόνες!!\nUkraine: Five killed after Lugansk home for elderly shelled *GRAPHIC*\nΗ ενσωμάτωση απενεργοποιήθηκε μετά από αίτηση\nΑναρτήθηκε από Christian Haccuria στις 12:31 π.μ.


Γυναικεία Slip On Παπούτσια Parex < ΓΥΝΑΙΚΕΙΑ ΧΕΙΜΕΡΙΝΑ ΠΑΠΟΥΤΣΙΑ\nΓυναικεία Slip On Παπούτσια Parex\nΓυναικείο slip on δερμάτινο παπουτσι σε suede υφή. Mε ελαστικά πλαϊνά κουντεπιέ για εύκολη και σταθερή εφαρμογή. Ο εσωτερικός δερμάτινος πάτος είναι σχεδιασμένος με ανατομικές προδιαγραφές και αναπαυτικό μαξιλαρακι. Με τρακτερωτή, ανθεκτική σόλα.\nΓράψε τη δική σου αξιολόγηση:Γυναικεία Slip On Παπούτσια Parex


Για τη μεταρρύθμιση της ευρωζώνης, η ανάπτυξη είναι ο εχθρός - sofokleous10.gr\nΗ ευρωπαϊκή νομισματική ένωση – όχι τόσο πολύ καιρό πριν ασθενής, έχει ξεκινήσει το έτος σε εντυπωσιακή υγεία.\nΤο θετικό σερί φαίνεται ότι θα συνεχιστεί καθώς η οικονομική εμπιστοσύνη στη ζώνη του ευρώ βρίσκεται στο υψηλότερο σημείο της για δύο δεκαετίες, αλλά θα έχει ανεπιθύμητες παρενέργειες. Όσο πιο ευημερούσα η οικονομία της ευρωζώνης, τόσο λιγότερη πίεση θα υπάρχει στους ευρωπαίους πολιτικούς να λάβουν μέτρα για την πρόληψη μελλοντικών κρίσεων.\nΔεν είναι η πρώτη φορά που η ΕΚΤ μπορεί να έχει κερδίσει χρόνο για επώδυνες μεταρρυθμίσεις με τους πολιτικούς να τον σπαταλούν. Κατά την πρώτη δεκαετία του ευρώ, η οποία ξεκίνησε το 1999, δεν έκαναν τίποτα για να αντιμετωπίσουν τις ελλείψεις στο σχεδιασμό της καθώς μια πιστωτική άνθηση έκρυβε τις πολλαπλές ατέλειες. Η σκληρή αλήθεια είναι ότι η οικοδόμηση θεσμών στην Ευρώπη τείνει να συμβαίνει όταν η ήπειρος βρίσκεται σε κρίση. Η ανάπτυξη είναι ο εχθρός και όχι ο φίλος της μεταρρύθμισης.


Πρόσληψη τεσσάρων (4) ατόμων στην Δ.Ε.Υ.Α. Βόλβης - volvipress\nκαθηκόντων 4 Απολυτήριος τίτλος τουλάχιστον Υποχρεωτικής Εκπαίδευσης (δηλ. απολυτήριο τριταξίου γυμνασίου ή για υποψηφίους που έχουν αποφοιτήσει μέχρι και το 1980 απολυτήριο Δημοτικού Σχολείου), ή ισοδύναμος απολυτήριος τίτλος κατώτερης Τεχνικής Σχολής του Ν.Δ. 580/1970 ή απολυτήριος τίτλος Εργαστηρίων Ειδικής Επαγγελματικής Εκπαίδευσης και Κατάρτισης, του άρθρου 1 του Ν. 2817/2000 της ημεδαπής ή άλλος ισότιμος τίτλος της αλλοδαπής. Δύο (2)\n3. Υπεύθυνη δήλωση του Ν 1599/1986 στην οποία να δηλώνουν αν το αμέσως προηγούμενο\nδωδεκάμηνο που συμπληρώνεται κατά την τελευταία ημέρα της προθεσμίας υποβολής\nαιτήσεων έχουν απασχοληθεί στην Δ.Ε.Υ.Α. Δήμου Βόλβης με την ιδιότητα του εποχιακού\nυπαλλήλου ή για κάλυψη περιοδικών ή πρόσκαιρων αναγκών, ή όχι. Σε περίπτωση που έχουν\nαπασχοληθεί να δηλώνουν την ακριβή χρονική διάρκεια της απασχόλησης (έναρξη και λήξη).\nPrevious Αρχίζει νέο πρόγραμμα περίθαλψης αδέσποτων ζώων στον δήμο Βόλβης\nNext 118 νέες θέσεις εργασίας για 2 χρόνια για τις ανάγκες καθαριότητας των Κέντρων Υγείας